authors:
Grete Tammoja
Foto
Anna Omelchenko
Panthermedia

description: Teadlased avastasid seose keisrilõigete ning laste ja noorukite ülekaalulisuse vahel, vahendab Huffington Post. Keisrilõike läbi sündinud laste vanemad peaksid oma laste puhul silmad lahti hoidma just selle tervisehäda suhtes.

title: Keisrilõike abil sündinud lastel on suurem soodumus just selleks tervisehädaks

maintext:
Ameerika ajakirjas JAMA Pediatrics avaldatud uuringu kohaselt on keisrilõike abil sündinud lastel lausa 15% suurem tõenäosus ülekaalulisusele kalduda kui vaginaalsel teel sündinud lastel. Edasised uuringud antud vallas on kahtlemata vajalikud, kuid praeguse informatsiooni kohaselt võib põhjus peituda selles, et keisrilõike abil ilmale toodud lapsed jäävad ilma kasulikest bakteritest, millega vaginaalsel teel sündiv laps puutub kokku mööda ema sünnituskanalit liikudes. Need bakterid võivad teadlaste sõnul hiljem mängida rolli inimese kaalu reguleerimisel.
Uurimuse kaasautori Audrey Gaskinsi sõnul on loomulikul teel sündivad lapsed avatud eelkõige ema vaginaalsetele ja soolestikus leiduvatele bakteritele, samas keisrilõike abil ilmale tulevad lapsed puutuvad sündimise käigus kokku eelkõige ema nahal ning sünnitustoa õhus olevate bakteritega.
Ema kaaluga seost ei leitud
Ülekaalulised naised sünnitavad keisrilõike läbi tihemini kui normaakaalus naised. Seetõttu seostati suuremat ülekaalulisuse tõenäosust varem just ema kaaluga. Selle uuringu põhiliseks motivatsiooniks oligi uurida välja, kas ema raseduseelne kaal mängib antud stsetnaariumis mingit rolli või mitte. Tuli välja, et ema kaal, vanus, rass ega ka sünnikoht siinkohal aga midagi ei mõjuta ning põhjus peitub ilmselt siiski just sünnitusviisis endas.
Uurimuse autorid tõid välja ka tõsiasja, et keisrilõiked on sellegipoolest vahel vajalikud ning võivad paljudel juhtudel osutuda lausa elupäästvaks. Tulevased emad, kel mingeid terviseohte ei ole, võiksid aga sünnitust planeerides eelistada just vaginaalset sünnitust.


authors:
Foto
Sebastian Gauert
Panthermedia

description: Rahaasjade korraldamisel on üheks oluliseks mõjufaktoriks majanduslikult vastutustundetud inimesed sinu elus. Nad võivad survestada sind tegema ebasoodsaid oste, raha laenama või kulutama muul moel enda raha lahendamaks nende ebamõistlike finantsotsuste tagajärgi.

title: Mida teha, kui sind püütakse rahaliselt ära kasutada?

maintext:
Sina oled selle raha teeninud ja säästnud, kirjutab TFBanki Laenukool. Rumalus oleks lasta enda vaev tuulde lihtsalt selle pärast, et seda palub sinu lähedane. Anname sulle siinkohal nõu, kuidas oma rahakott päästa olukorras, kus sinu sissetulekut soovitakse ära kasutada.
Vanemad ja sugulased
Mõnikord vajavad vanemad või sugulased abi põhjendatult, teinekord on aga põhjuseks laristamine. Viimane paneb sind raskesse olukorda. Ühest küljest ei sooviks tänamatu või isekas olla, teisest küljest pead ka enda ja pere vajadustele mõtlema.
Alustuseks väljenda end selgelt, kuidas sa antud olukorda suhtud. Seejärel uuri, kas on mitterahalisi või kaudseid tegevusi, millega saaksid aidata. Vahest saab mõne ostu tagastada, aidata toiduostmise, tööotsinguga vms. Pea meeles, et sa pole kohustatud rahaliselt aitama. Olgu siis tegu vanema või lähedase sugulasega, teise hoolimatus oma raha suhtes ei pea saama sinu kohustuseks. Kui aga otsustad raha anda, siis kindlasti vaata enne enda eelarve üle. Lähtu enda võimalustest, mitte teise vajadustest.
Üldiselt soovitame vältida laenu andmist vastutustundetule pereliikmele. Tihti muutub suhe sellest keerulisemaks. Kindlasti ei tasu ise laenu võtta. Kuna see ei teeni sinu enda vajadusi, oleks tegu tarbetu ja suure riskiga.
Romantilised suhted
Romantilist suhet alustades ei kulu palju aega, et saaksid aimu, kuidas teine pool suhtub rahasse. Kui sinu tüdruk- või poiss-sõber elab üle oma võimete või erinevad tema finantsalased tõekspidamised drastiliselt sinu omadest, siis tasub sellele suhtele kriitilise pilguga otsa vaadata. Esimese asjana suhet katkestada vast ei tasu. Küll aga tasub juba tõsisema suhte puhul alustada dialoogi, millist rolli mängib raha teie edasises suhtes. Raha on faktor, mis jääb teie suhet alati mõjutama. Parem on luua endale teise harjumuste kohta selge pilt, kui hiljem illusioonidest põhjustatud tagajärgi likvideerida.
Majanduslikult vastutustundetu inimesega abielludes või kokku kolides on naiivne arvata, et sul õnnestub teda muuta. Lahendus peitub pigem rahaasjade läbi arutamises ja kompromisside tegemises. Abi võib paluda ka nõustajalt. Raha on emotsionaalne teema, mida saab lahendada ratsionaalselt, kui mõlemad pooled tunnistavad teise erinevaid väärtushinnanguid ning üritavad leida ühisosa.
Üks hea moodus on panustada osa kummagi sissetulekust ühisesse eelarvesse nii, et mõlemale jääks ka teatud finantsvabadus. Kui aga omavahelistest kokkulepetest ei suudeta kinni pidada, tekib usalduskriis ning see viitab juba sügavamatele suhteprobleemidele.
Täiskasvanud lapsed
Mida teha, kui sinu täiskasvanud laps on majanduslikult vastutustundetu? Ta küsib pidevalt raha, ja mitte esmavajaduste rahuldamiseks. Võib-olla ta isegi elab sinu juures ilma, et panustaks kommunaalmaksetesse või toidu ostmisse. Ekstreemsematel juhtudel puudub tal töökoht või kipub ta seda tihti vahetama.
Milline olukord ka poleks, nii enda kui ka tema huvides on aeg haarata ohjad. Oma laps on ikka kõige armsam, kuid õnneks on ta noor ja kohanemisvõimeline. See tähendab, et sa võid rahakraani kinni keerata. Anna talle teada, kunas see juhtub. Pane paika kindlad tingimused, millal talle raha annad, kuid proovi enamasti ikkagi mitterahaliselt abiks olla. Eelarve planeerimine, töö- ja/või elukoha otsingud või muud teemad, kus saad vanema ja targemana abiks olla. Tihti ongi see vajalikuks tõukeks, et sinu täiskasvanud laps hakkaks astuma esimesi samme finantsvabaduse suunas.
Sõbrad ja kolleegid
Suhelda võib erinevate inimestega, olenemata nende sissetulekust ja tarbimisharjumustest. Peamine on aga, et nende eluviis ei mõjutaks sinu finantsotsuseid ega enesehinnangut. Kui sinu tutvuskonnas juhtub olema inimesi, kes ei soostu mujal kui kõige kallimates kohtades aega veetma või kipuvad arvustama sinu säästlikemaid harjumusi, tasub nendega suhtlemist piirata.
Kriitiliselt tasub suhtuda ka erinevatesse ostu- ja investeerimissoovitustesse. Alati vaata enne oma eelarvele otsa. Mitte kellelgil pole õigust dikteerida, mida peaksid tarbima või omama, veel vähem rajama sellele sõprus- või koostöösuhte. Kindlasti tuleks vältida oma finantsseisu puudutavate detailide jagamisest. Sa ei tea iial, kuidas majanduslikult vastutustundetu inimene võib seda enda hüvanguks kasutada.

fasttext_language: et


authors:
Dagmar Lamp
Postimehe Naisteportaali Juhataja
Foto
Tt Nyhetsbyrån
Ap

description: Aasta lõpuni on jäänud veel paar päeva ning paljud meist hoiavad hinge kinni – kes veel selle aastanumbri sees meie hulgast lahkub? Tundub, et lõppev aasta on olnud erakordselt jõhker, mis puudutab meie elu mõjutanud ja rikastanud kuulsate ja andekate inimeste surmasid. Miks see nii võib olla?

title: Miks nii paljud kuulsused 2016. aastal surevad?

maintext:
Selle aasta alguses leinasime David Bowie’t ja «Harry Potteri» saagast tuntud näitlejat Alan Rickmani, samuti lahkusid Prince, Leonard Cohen ja George Michael, kirjanikud Harper Lee ja Umberto Eco, näitlejatest on meie seast muuhulgas lahkunud Doris Roberts, Alan Thicke, Zsa Zsa Gabor, Carrie Fisher ja Debbie Reynolds.
Ringleb nii mõnigi teooria, miks antud aasta meile eriti surmaderohke tundub.
Surevad beebibuumlased
Aastatel 1946-1964 toimus tohutu hüpe rahvastiku arvus. Pärastsõjaaegne maailm paistis olevat väga valmis kaotatut tasa tegema, see aga ühtlasi tähendab, et inimesed, kes sündisid aastatel 1950-1970, moodustavad praegu palju suurema hulga meie populatsioonist, kui see oli neli või viis aastakümmet tagasi.
Tulemusena on neist ka suurem osa kuulsad, märgib BBC. Need inimesed on just jõudnud ikka, mil on suurem tõenäosus, et neid tabavad eluohtlikud haigused, näiteks südamerikked või vähk. See kehtib ka paljude staaride kohta, kes astusid rambivalgusse poppkultuuri õitseajal 1960ndatel – näiteks David Bowie, kelle «Space Oddity» lendas singliedetabelisse aastal 1969.
Kuulsuste elustiil on päris metsik
Eelnev teooria ei kehti aga vanemas eas surnud kuulsustele. Samuti ei kehti see teooria kõikide kuulsuste puhul, aga päris paljud staarid on elanud üsna metsikut elu – sex, drugs and rock’n’roll pole klišeeväljendiks saanud ilmaasjata. Näiteks Bowie on kunagi öelnud, et kokaiin on tema hingesugulane. Ka Carrie Fisher on rääkinud, kuidas kunagi LSD-d tehes tundis ta end kõige õigema endana. Bändi Jefferson Airplane asutaja, muusik Paul Kanter, kes suri sel aastal 74-aastasena, on samuti olnud suur LSD fänn. Kanterit tabas jaanuaris südamerabandus. Ning isegi kuulsused, kes pole sinasõprust narkootikumidega loonud, on kindlasti tajunud staari elustiili stressi.
«Inimeste oodatav eluiga, kes olid kuulsad 1970ndatel, hakkab otsakorrale saama – see on kindlasti üks põhjus,» vahendab Mirror Billboardi toimetaja Jem Aswadi sõnu. «Ning arvestades toonast aega, tähendas see elu rohkeid sigarette, rohkelt drooge. Iga päev tuuritada ja kontserti anda – see mõjub su tervisele.»
Kuulsaid inimesi on lihtsalt rohkem
Beebibuumi aeg on panustanud sellesse, et meie poppkultuuris on rohkem staare, kes on vanuses 52-70. Kuid ka sotsiaalmeedia on mänginud suurt rolli staaride loomises, pakkudes eraldi võimalust ka «tavainimestel» kuulsaks saada. Tänapäeval on juutuuberid ja tõsieluseriaalide tähed kõigile teada ja tuntud. Ka telenäitlejad on kuulsamad kui varem, mil tõelised staarid tulid siiski vaid Broadwaylt või kinolinalt. Meedia on mänginud suurt rolli, kuid muidugi ei selgita see, miks just 2016 on olnud eriliselt karm kuulsuste surmade osas.
Me teame rohkem staare, isegi, kui me ei tea neid
Veebi levikuga on meil võimalik leida infot kõige kohta, mida vaid soovime. Enne seda saime me kuulsuste kohta infot vaid kinolinalt, ajalehtedest ja suusõnalise jutu kaudu. Nüüd on aga netis nende kohta lõputult informatsiooni ja pole vahet, kas nad on A-nimekirja või Z-nimekirja tegijad. See tähendab ka, et uudised nende surmadest on kõikjal.
Kui Alan Rickman jaanuaris suri, ujutasid inimesed Twitteri kaastundeavaldustega üle. Ka paljud kuulsused liitusid leinajatega, mis tõi kaasa selle, et veelgi enam inimesi kuulsid tema lahkumisest. Nii juhtub iga kord, kui tuntud inimene sureb – ja lõpptulemusena tundub inimestele, et nad teavad rohkem staaride surmadest kui kunagi varem, isegi kui nad tegelikult ehk neid staare ei teadnudki.
See oli kokkusattumus
Mirror märgib, et aastal 2016 rohkearvuliselt manalateele läinud kuulsusteplejaad võib ka lihtsalt kokkusattumus olla. Kuid kindlasti mängivad oma rolli ka eelpoolmainitud teooriad.


authors:
Kairi Oja
Foto
Emmanuelle Bonzami
Panthermedia

description: Avaldame sel nädalavahetusel jõulujutu, mis on pärit järgmisel aastal lettidele jõudvast Kairi Oja lasteraamatust. Saame tuttavaks Kadeda Musta Kassiga ning saame teada, mida kujutab endast üks tõeline kadedus ja mida see musta kassi südames põhjustab.

title: Jõululugu: Kade Must Kass, 2. osa

maintext:
Loe esimest osa siit!
Valge kass sai endale tema kausi kõrvale oma kausi, teda silitati ja võeti sülle. Inimesed ütlesid, et ta on nunnu, kuigi Panteri meelest see nii ei olnud. «Olen jah nunnu, muidugi olen ma nunnu....,» piuksus too valge kass Pantrile kord söögikausi ääres vastu, otsekui oleks kuulnud Pantri mõtteid.
Kui valge kass oli tema ja tema inimeste kodus juba mõned nädalad elanud, sai Panter aru, et nii jääbki. Ta püüdis end temaga harjutada, kuigi vastutahtmist. Vahel, kui päikesekiired akna kaudu tuppa tungisid ja valge kass põrandal vaibal pikutas, mõtles Panter: «Ta on ju tegelikult päris kena. See hüüumärgi asi ning selline ilus pikk ja kohev karv...,» kuid need mõtted ehmatasid teda ennastki ning ta sai aru, et oma kohta ta tollele valgele logardile ei loovuta.
Mida aeg edasi, seda suuremaks kasvas rahutus Pantri südames ja ta ei suutnud end enam vaos hoida. Ta hakkas valge kassi peale susisema ja talle kallale kargama, kuigi tema inimesed olid mitu korda öelnud, et küll te ära harjute. Nii hakkasid kassid üksteist vältima – kui üks oli toas, oli teine õues, sest koos olla nad lihtsalt ei suutnud.
Pikapeale sai Panter aru, et see, mis tema hinges kasvas, oli kadedus. Puhas, varjamatu kadedus. Kuid parata ta sinna midagi ei saanud.
Valgele logardile – nimelt nii ristis Panter ta oma hinges – pandi nimeks Tarmo. «Milline veider nimi, kad nad tõesti targemat ei leidnud,» põlastas Panter oma südames. Nimi oli pandud aga hoopis laste poolt armastatud Lotte-filmi tegelase, Jääkaru-Tarmo järgi ning Pantris tekitas suisa külmavärinaid teadmine, et toosama Tarmo nüüd tema kõrvale, tema inimeste voodile ronis. Ühel ööl kasvas Tarmo jultumus koguni nii suureks, et ronis lapsele suisa pähe magama. See oli aga midagi, mis oli õigusega kuulunud seni ainult Pantrile.
Asi võttis aina hullemaid pöördeid ja ühel päeval otsustas Panter lahkuda. «Lähen, ja ei tule iial tagasi!» ütles Panter endamisi, endal nutt kurgus. Ta sõi oma kausis olnud krõbinaist kõhu täis, vaatas ohates oma rumalavõitu inimesi ja kodu ning lahkus. Kuhu, seda Panteri ei teadnud. Ega olnud sellel ka enam mingit tähtsust. Ta lihtsalt kõndis ja kõndis, kuhu jalad viisid, ja ei mõelnud enam iialgi koju naasta. «Eemale siit!» julgustas ta end.
Valge logard Tarmo aga oli rahulikult kodus ja ronis taas väikesele poisile kaissu ja koguni pähe magama ega osanud Pantri kadumist tähelegi panna.
Kuid ta märkas, et on kuidagi julgem ja et hirm on temast kadunud. «Hea, et täna see suur must minu peale vähemalt ei susisenud, imelik, et teda siin ei ole,» arutles ta endamisi. Ja keris saba ümber oma koheva valge, pikakarvalise kasuka.


authors:
Ingrid Dreyersdorff
Foto
Iryna Hramavataya
Panthermedia

description: Iga natukese aja tagant vaatab naine oma riidekappi ja mõtleb, et tahaks midagi lihtsat ja uut, et ma oma garderoobi natukene värskendada. Siin on kolm eset, mis sind aitavad.

title: Kolm lihtsat asja, millega kohe oma garderoobi värskendada

maintext:
Verily Magazine vahendab, et need kolm eset on piisavalt suured või väikesed, et kogu su välimust ainult ühe hetkega värskendada. Neid asju saab kanda paljude teiste asjadega ja sa ei pea muretsema selle pärast, et osta endale terve kapitäis uusi riideid, mis nendega sobiksid.
Uus mantel
Mantel on suurepärane riideese, mis aitab sul kohe oma välimusele uue hingamise anda. Mantlit saab kanda nii teksastega kui kleidiga ja sa tunned ennast nagu uus inimene.
Must triiksärk
Tõenäoliselt on peaaegu kõigil olemas valge triiksärk, aga must? See on nii väike muutus, aga must eest nööpidega pluus võib olla väga efektne ja peen uuendus su garderoobis.
Uued prillid
Jah, prillid on osa sinu välja nägemisest. Uued raamid muudavad nii su näokuju kui välimust. Mida julgemat värvi raamid valid, seda huvitavam ja põnevam su uus välimus tundub.


authors:
Ingrid Dreyersdorff
Foto
Alena Dvorakova
Panthermedia

description: Ingverit kasutatakse nii ravimina kui toidu maitsestamiseks. Tõenäoliselt oled sa juba proovinud ingveriteed, mis on külmal ja talvisel päeval väga mõnusaks kosutuseks. Lisaks maitsele on ingveril päris tublid raviomadused.

title: Kuus põhjust, miks ingver on tervisele hea

maintext:
Tuhandeid aastaid on inimesed kasutanud ingverit, et ravida erinevaid tervisehädasid alates külmetusest ja lõpetades migreeniga. Viimastel aastatel on teadlased uurinud, kas mitmed traditsiooniliselt ingverile omistatud raviomadused tegelikult ka tänapäeval paika peavad, vahendab Self Magazine. Siin on kuus asja, mida saab ingveriga tervise heaks teha.
Ingver leevendab lihasvalu. Uuringute järgi leevendab ingver põletikku ja lihasvalu. Seda võib tarbida nii igapäevaselt või pärast treeningut, et taastumine ei oleks nii valulik. Leevendab menstruatsioonivalusid. Teadlased on leidnud, et ingver on sama efektiivne kui ibuprofeen, kui asi puudutab naiste päevasid. Aitab leevendada liigesevalusid. Teadlased on selle uurimisel alles poolel teel, aga väidetavalt mõjub ingver liigesevalule leevendavalt. Vähendab hommikust iiveldust. See ei pruugi mõjuda kõigile naistele, aga uuringud on näidanud, et ingver võib aidata vähendada hommikust iiveldust raseduse ajal. Kui sa ei ole rase, aga tunned ikkagi, et sul on süda paha, siis ingver peaks aitama ka teisttüüpi iivelduste korral. Ravida merehaigust. Praegusel hetkel ei teata, miks mõnel inimesel on merehaigus ja teisel mitte, aga arstid soovitavad seda leevendada ingveriga. Näiteks võiks ingverit närida või juua ingveriteed – see peaks aitama. Kaitseb vähi eest. Ingveri sees on põletikuvastane toimeaine ja ka antioksüdandid, mis aitavad kaitsta vähi eest. Mõned eksperdid väidavad, et eriti pärasoolevähi eest, sest ingver on väga kasulik just kõhule.


authors:
Ingrid Dreyersdorff
Foto
Wavebreakmedia Ltd
Panthermedia

description: Vallalised sõbrannad teavad isegi, et nad on vallalised ja neile ei pea seda pidevalt meelde tuletama. Olgem ausad, et vahepeal igatsevad ka suhtes olevad inimesed natukene vallaliste elu taga, aga millegipärast ei tule see meile meelde, kui me oma vallaliste sõbrannadega kohtume. Mida võiks ja mida ei peaks oma sõbrannale ütlema, kui ta parajasti ei ole suhtes?

title: Viis asja, mida ei peaks oma vallalisele sõbrannale ütlema


authors:
Heikki Mägi
Fitlap.Ee Keskkonna Looja Ja Peatreener
Foto
Scott Griessel
Panthermedia

description: Olgugi, et enamus meie klientidest on naised, tahan täna rääkida hoopis meestest. Tegelikult on ju meeste elu ja tervis otseselt seotud ka naistega. Ja vabandan kohe ette, kui see teema kedagi haavab. Nii kirjutab Fitlap.ee keskkonna rajaja ja peatreener Heikki Mägi.

title: Mees, pane oma prioriteedid paika ja hoia kokku 3500 eurot!

maintext:
Olen aastaid olnud ametis treenerina erinevates spordiklubides. Ja näinud ühte teatud mehemustrit. On üks teatud kontingent härraseid, kes:
tulevad oma esimesse trenni (mille eesmärk on muuta oma elu) ja pehmelt öeldes lõhnavad äsja suitsetatud sigarettide järele;
tulevad oma esimesse trenni lõhnates krõpsude või hamburgerite järele;
tulevad oma esimesse trenni eelmise õhtu peost põhjustatud punaste silmadega;
tulevad oma esimesse trenni ja on kõvahäälselt nördinud röögatult kalli spordiklubi pääsme pärast;
teevad nädalavahetusel ööklubis valimatult kõigile välja.
Väärtusta treenerit
Treenerina süütab see minu peas kohe ohutulukese. Esiteks tean juba alustades, et sellist tüüpi härrasmehed ei ole otsustnud oma elu muuta. Võib-olla käiakse trennis nädal, heal juhul paar, ent korralikku spordimeest sellise suhtumisega ei sünni. Võib ju mõelda, et treeneril pole ju vahet, raha saadakse igal juhul. Ent iga endast lugupidav treener hoolib ja soovib oma aega kulutada inimesele, kes näeb vaeva ning kelle suhtumine on paigas. Ööpäevas on kõigest 24 tundi ning on suur võimalus, et ajapiirang jätab mõne teise tulihingelise soovija hoopis ukse taha.
Treener on ka inimene. Väärtusta ka tema aega. Kui tahad, tee, kui ei taha, anna teistele klientidele võimalus.
Kui jätkub napsule, jätkub ka trennile
Teiseks tundub mulle ikka eriliselt silmakirjalik teha nägusid kalli spordiklubi pääsme peale (siinse teema mõte ei ole laskuda «odav või kallis» diskussiooni, kuigi natuke soodsam võiks see pääse siiski olla), kui ühe nädalavahetusega löödakse ööklubides kokteilide peale laiaks kümneid kordi suuremaid rahasummasid. Olen ise kahel korral sellisele olukorrale peale sattunud. Päeval kiruti, õhtul oli «meri põlvini». Nii et lugu elust enesest.
Kui on raha suitsetamise ja joomise jaoks, on ilmselt raha ka spordiklubi pääsme jaoks. Ja ma pole eales kuulnud kedagi baarmaniga ööklubis kõrgete kokteilihindade pärast kraaklemas.
Selle artikli mõte ei ole kedagi elama õpetada. Pigem soovin panna mõtlema prioriteetide üle.
Vaatasin üks päev sigarettide hinda. Sain šoki. Pakk suitsu maksab ligakaudu kolm eurot. Tavalisel suitsumehel kulub keskmiselt pakk päevas. Aastas teeb see üle 1000 euro. Kokteil ööklubis maksab ilmselt 5 euro kanti. Aastas nädalavahetuse «peopäevi» üle saja. Pakun, et viis kokteili ikka kulub ühel õhtul. Kokku teeb see aastas ligikaudu 2500 eurot. Ma isegi ei hakka siia võrrandisse liitma tavalisi argipäevaõllesid. Tasaarveldame selle nende üksikute kordadega, kui mingil põhjusel pidusse ei jõuta.
Ollakse õnnetud ja häiritud kalli pääsme pärast, samas kulutatakse alkoholi, tubaka ja väljategemise peale tuhandeid eurosid.
Nii jätkates raha alles hakkab kuluma
Minu sõnum on lihtne. Võta vastu otsus ja alusta tervislike eluviisidega kohe. Muidu lisanduvad alkoholi- ja tubakakuludele ka terviseprobleemidega seotud kulutused.
Alusta nüüd ja kohe.


authors:
Dagmar Lamp
Postimehe Naisteportaali Juhataja
Foto
Michael Osterrieder
Panthermedia

description: Ärkad üles ja esimese asjana näed sa oma partneri nägu. Te sööte koos hommikust, käite koos jooksmas ja võtate koos dušši. Ideaalne suhe või hoopiski hukule määratud armastus?

title: Kümme märki, et te veedate liiga palju aega koos

maintext:
Liigne koosolemine võib suhtele väga kahjustavalt mõjuda, teab Love Panky. Muidugi pole midagi halba selles, et teile meeldib üksteisega aega koos veeta, aga on siiski märke, millele tasuks tähelepanu pöörata. On asju, mida peab tegema omaette ning me kõik vajame oma ruumi.
Enne, kui te kohtusite, olite te ju iseseisvad inimesed. Sul olid omad lemmiktoidud ja -hobid, oma asjad, mida teha. Muidugi peab suhtes kompromisse leidma, et see kahe indiviidi jaoks töötaks, aga kui kaugele see kompromiss peab minema? On oluline, et sa jääksid iseendaks. Sina oled sina, ära lase sel käest libiseda. Küsi endalt, miks su partner omal ajal sinusse armus – sest sa olid sina ise. Sa pead selleks jääma ka suhtes olles. Te näete üksteist pidevalt – ja see pole teab mis eesmärk omaette. Mõtle ise, alatasa ninapidi koos olles näed sa paratamatult oma partnerist ka neid külgi, mis sind ärritavad – olgu selleks riiete hunnikusse jätmine või puuksutamine. Mida rohkem te koos olete, seda rohkem võivad pisiasjad kuhjuma hakata ning sealt edasi on juba samm suurte asjadeni. Me kõik vajame oma ruumi. See on klišee, aga seetõttu ongi see tõsi. Kas sa tahad seda endale tunnistada või mitte, ka sina vajad oma partnerist omaette olemise aega. Sa pead ka töiselt arenema ning karjääriredelil ronima ning see toimub sinu partnerist eraldi, seda isegi juhul, kui te töötate koos. Üks sinu olulistest eesmärkidest võiks olla oma erialal suurepäraste oskuste ja tulemuste saavutamine, seda saad sa aga ainult ise enda ellu tuua. Su partner pole su ainus sõber. Enne tema ellu tulekut oli sul ju neid teisigi? Kus nad nüüd on, kui palju sa oled neisse suhetesse panustanud? Me kõik vajame oma ellu erinevaid suhteid ja inimesi, kes aitavad meil kasvada ja areneda. Ära unusta ka oma perekonda, ka seal on palju suhteid ja inimesi, kes vajavad su armastust ja hoolt. Ära kaota nendega kontakti lihtsalt seetõttu, et sa igatsed vaid iga vaba sekundit oma partneriga koos veeta. Sulle meeldib vürtsikas toit, su partnerile aga mage. Te olete teinud kompromissi, kuid kaugele sellega minema peab? Sul on oma personaalsed eelistused, mille nautimisele on sul täielik õigus. Kas sa paned oma lemmikraamatu käest, et partneriga matkama minna, sest tema eelistab seda? Ettevaatust! Te ei pea üksteist sundima oma hobidest loobuma, on täiesti okei, kui te võtate aega, et meelelahutustega ka eraldi tegeleda. «Ma igatsen sind.» Kuidas sa saad kedagi igatseda, kui te kunagi lahus pole? On tore, kui sa ei pea oma partnerit igatsema ja ta on käeulatuses, kuid igatsemiseski on midagi omamoodi toredat. Naudi sedagi poolt kooselust! Ütle ei sõltuvusele. Kui te olete 24 tundi päevas ja seitse päeva nädalas toob paratamatult lõpuks kaasa selle, et te olete teineteisest sõltuvad. Kokku kasvamine ei pea automaatselt halb olema, aga sa pead olema kindel, et saad siin maailmas ka üksinda hakkama.
Õpi õnnelik olema ka üksinda. Kui sa oled iseseisvalt õnnelik, oled sa ka palju parem partner. Kui sa oled see inimene, armub ka sinu kallim sinusse uuesti.


authors:
Foto
Ruslan Grigoriev
Panthermedia

description: Sulle võib tunduda, et oled kõrvuni armunud, aga tegelikult on see ainult iha teise inimese vastu. Kas sa tead, mis vahe on armastusel ja ihal? Suhteekspert paljastab, millised on need kümme märki, mis näitavad, et sa oled armunud.

title: On see armastus või iha? Kümme märki, et see on armastus

maintext:
Suhteekspert, Gary Amers, selgitas Daily Mailis, milliseid märke peaks otsima, kui sa tahad olla veendunud, et see, mida sa tunned, on armastus. Lisaks märkisime ära viis asja, mis viitavad sellele, et see on ainult füüsiline tõmme.
Kümme märki, et oled armunud
Sa oled nagu innukas laps, kes hakkab oma jõulukingitust avama. Sinu süda ja alateadvus teavad, et sa tahad teda ja saavad sellest aru enne, kui sa seda endale tunnistad ja teadvustad. Iga kord, kui sa tema peale mõtled, siis sa lööd särama. Tema kohalolek tekitab sinu kehas adrenaliini sööstu. Sul on natukene süda paha. Sul on selline tunne, et sa tead seda inimeset juba väga kaua. Temast tähtsamaid asju ei ole. Vajadusel tühistad sa kõik oma kohtumised. See inimene sobib sinu väärtuste ja maailmavaatega. Teil on sarnased väärtused või hindate väga oma erinevusi. Sa tunned ennast turvaliselt, kui sa oled armunud. Sa leiad ennast tegemast asju, mis teevad teda õnnelikuks. Kui sa armastad, siis sa tahad endast rohkem anda. Sa kujutad ette, milline teie ühine tulevik võiks välja näha. Sa mõtled nii oma pulmapäevale, kui ka selle peale, mis tunne oleks teda kaotada.
Viis märki, et see on ainult iha või füüsiline tõmme


authors:
Grete Tammoja
Foto
Ishay Botbol
Panthermedia

description: Pingelistel perioodidel võib käsi sageli kippuda krõpsu- või küpsisepaki poole. See pole aga sugugi hea mõte, kuna toidud, mille järele inimestel stressiperioodil tavaliselt isu tekib, võivad olukorda hoopiski süvendada, vahendab Huffington Post. Toiduspetsialist Lisa R. Young toob stressisööjate jaoks välja kuus toitu, mis aitavad keerulistel aegadel enesetunnet parandada ning inimest rahustada.

title: Kuus supertoitu, mis maandavad stressi

maintext:
Lõhe. Uuringud on näidanud, et rasvases kalas ja teatud pähklisortides leidub kasulikke aineid, mis aitavad inimesel end rahulikumana tunda. Lõhes leidub rohkesti oomega-3-rasvhappeid, mis suurendavad serotoniini ehk õnnehormooni taset, mis aitab võidelda stressi ja ärevusega.
Mustikad. Youngi sõnul sisaldavad mustikad antotsüaniine, milles leiduvad antioksüdandid aitavad kaasa keha dopamiini tootmisele, mis omakorda aitab inimesel enda emotsioone ja tujusid paremini kontrollida. Dopamiinil on oluline roll inimese emotsionaalse heaolu tagamises, kuna see vastutab motivatsiooni ja naudingutunde kujunemise eest.
Jogurt. Uuringud on näidanud, et hapendatud toitude tarbimine on kasulik nii inimese füüsilisele kui ka vaimsele tervisele. Suurepäraseks näiteks on jogurt, mis mõjub hästi ainevahetusele ning annab parema enesetunde. Hapendatud toodetest tasuks Youngi sõnul vältida hapukurki, kuna nende soolasisaldus on kõrge. Rohke soola tarbimine tõstab aga vererõhku, mis võib stressi maandamise asemel seda hoopiski süvendada.
Kummelitee. 2009. aastal Pennsylvania ülikoolis tehtud uurimuse käigus avastati, et kummeliekstrakt vähendas märkimisväärselt inimeste ärevustunnet. Hilisemad väiksemad uuringud on näidanud ka seda, et kummelitee joomine võib olla kasulik ka magamatuse käes vaevlevatele inimestele, kuna see toob parema une.
Spinat. Teadlased on märganud, et depressiooni ning ärevushäire all kannatavate inimeste foolhappe ja B12-vitamiini tase on väga madal. Spinat ja muud rohelised köögiviljad sisaldavad aga rohkelt foolhapet, mistõttu soovitab Young neid stressirohketel aegadel kahtlemata tarbida.
Tervislik kombinatsioon valkudest, kiudainetest ja kasulikest rasvadest. Kui tunned, et pinged on laes ning stress võtab võimust, siis tasub endale valmistada üks maitsev ja tervislik salat. Kasuta rohkesti kiudaineid sisaldavaid lehtrohelist, lõigu sisse ka üks tervislikest rasvadest pungil avokaado ning proteiiniallikaks võid võtta näiteks kana. See on tunduvalt tervislikum kui krõpsud, burgerid või pastaroad, mida stressi all kannatavad inimesed tavaliselt eelistavama kipuvad.


authors:
Grete Tammoja
Foto
Fabrice Michaudeau
Panthermedia

description: On paare, kes on pealtnäha terves ja õnnelikus suhtes, kuid suletud uste taga võib tegemist olla täieliku katastroofiga. Märksa vähem esineb aga neid paare, kelle puhul on kohe aru saada, et tegemist on inimestega, kes teevad teineteist üdini õnnelikuks. Millises suhtes oled aga sina? Loe edasi ja saa teada, millised on need märgid, mis näitavad, et oled terves ja õnnelikus suhtes.

title: Märgid, mis näitavad, et oled õnnelikus suhtes

maintext:
Sa tunned end õnnelikuna. See võib tunduda lihtne ja loogiline, kuid tegelikult on väga palju inimesi, kes arvavad, et nende suhtega on kõik korras, kuigi see tegelikkuses nii ei ole. Tihtipeale süüdistatakse enda ebaõnnes kedagi või midagi teist, mistõttu ei osata probleemiga ka tegeleda, vahendab Love Panky. Kui oled aga õnnelikus suhtes, siis sa tõesti lihtsalt tunned end rõõmsamana, sul on vähem negatiivseid mõtteid ning oled suurema osa ajast heas tujus.
Võite ilma mingisuguse probleemita ka mõnda aega lahus olla. Enamik probleemsetes suhetes olevaid paare ei suuda teineteisest ilma kindlalt paika pandud reegliteta lahus olla. Tülid ning solvumised on kerged tekkima. See tuleneb sellest, et inimesed tunnevad end suhtes ebakindlalt ja neil puudub enda partneri vastu usaldus. Kui sa oled aga õnnelikus suhtes, siis võite te rahuliku südamega ka mõnda aega teineteisest eemal olla, ilma et sellest mingisuguseid probleeme tekiks.
Te vaidlete. Jah, teineteisega vaidlemine on tervislik. Vaidlemine aitab teil enda seisukohti kuuldavaks teha. See näitab, et tunnete end suhtes piisavalt mugavalt, et enda mõtteid partnerile ka siis avaldada, kui teie arvamused on erinevad.
Sa tunned end partneriga koos olles turvaliselt. Turvatunne on suhte juures äärmiselt oluline, kuna vastasel juhul ollakse pidevas ärevusseisundis. Pikas perspektiivis võib see hakata suhet õõnestama, kuna inimene ei suuda piisavalt lõõgastuda ning pinged ja paranoia võivad võimust võtta.
Sa ei tunne ärevust, kui partner läheb sõpradega välja. See on paljude pealtnäha õnnelike paaride jaoks suur probleem. Kvaliteetaeg sõpradega on iga inimese jaoks oluline ning see ei peaks sinus stressi tekitama. Kui sa ei suuda lasta enda partneril sõpradega välja minna, ilma et ärevust tunneksid või muretseksid, siis on see kindel märk, et teie suhe ei ole päris selline, nagu olema peaks.
Sa ei kahtle tema jutus. Kui su partner sulle midagi väidab, siis võtad tema sõna ka tõena. Usaldus on suhtes kahtlemata oluline ning kui see puudub, siis järelikult pead endale tunnistama, et midagi on teie suhtes väga valesti.
Sa tunned end tema perega koduselt. Kui su partneril on enda perega hea ja lähedane suhe, siis peaksid ka sina tema perega aega veetes end hästi tundma. See näitab, et ka teie suhe on hästitoimiv ning lähedane.
Sa ei taha, et su partner muutuks. Üheks hea suhte märgiks on ka see, kui sa armastad enda partnerit täpselt sellisena, nagu ta on. Kehva suhet võib tihtipeale iseloomustada soov enda partneri iseloomu, välimust või käitumist muuta. See on aga võrdlemisi ebatervislik ning näitab, et su partner ei suuda sind iseendaks jäädes õnnelikuks teha.


description: Millised olid meie lugejate möödunud nädala lemmiklood?

title: Pilk peale! Need olid möödunud nädala lugejate lemmiklood

maintext:
Üksikema päevik: kuidas elada saja euroga kuus?
Niisiis, ma olen üksikema. Ühe lapsega. Rohkem ei kavatse, ei jaksa üksi ja vanus ka koputab valjusti uksele. Mitte et poleks peret tahtnud. Aga on nagu on. Mina ja laps, me kahekesi. Kohe väga kahekesi, kedagi muud meil pole. Mu oma lähedased on surnud ja lapse isa… pole. Oma elust kirjutab üksikema Minu Pere portaalis.


authors:
Dagmar Lamp
Postimehe Naisteportaali Juhataja
Foto
Erik Prozes
Postimees

description: Lauljatar Tanja on pühade ajal üks hõivatumaid artiste – samal ajal kui kuulajad naudivad Tanjat kas üksi või koos ansambliga Swingers ning nende mõtted on juba koduse jõulukuuse ümber, tähendab see lauljatarile kahekordset füüsilise koormuse kasvu. Millised on aga Tanja enda lemmikud nende sadade jõululaulude seast, mis meile kõigile juba niivõrd tuttavaks on saanud?

title: Lauljatar Tanja soovitab: parimad jõululaulud, mida täna kuulata


authors:
Dagmar Lamp
Postimehe Naisteportaali Juhataja
Foto
Wavebreakmedia Ltd
Panthermedia

description: Käes on aasta kõige pimedam aeg, kuid ühtlasi ka aeg, mil on enam põhjust pöörata tähelapanu oma lähedastele ning nendega koosveedetud ajale. Head lähisuhted on kaitsev faktor nii vaimse tervise kui muude tervisehädade korral.

title: Peaasi.ee julgustab pühadeajal lähedaste ja sõpradega ühenduses olema

maintext:
«Ehkki paljude inimeste jaoks on pühad rõõmus ja helge aeg, mida täidavad peod ja sõbrad, leidub ka neid, kelle jaoks pühadehooaeg toob kaasa üksildustunde, kurbuse ja ärevuse. Sellises olukorras on suur abi teiste toetusest,» ütleb kliiniline psühholoog, Peaasi.ee juht Anna-Kaisa Oidermaa. Abi lähedastele toeks olemisel, kel on depressioon või mõni muu vaimse tervise probleem, saab ka Peaasi.ee foorumist: http://foorum.peaasi.ee/
Foorum on mõeldud nii noortele, kelle vanemal või õel-vennal on vaimse tervise probleem, kui teistele, kes tunnevad, et tahaksid nii oma häid kogemusi kui koormat jagada. Foorum on anonüümne ning seda modereerib Peaasi.ee meeskond.
Kui tarvis, saab pühade ajal ka psühholoogilist/psühhiaatrilist tuge leida:
- Peaasi.ee e-nõustamine http://peaasi.ee/kysi-noustajalt/
- Eluliin 6558088, 6314300
- Lähisuhte vägivalla telefon 1492
- Lasteabi telefon 116111
Suuremates asulates on valvepsühhiaatri vastuvõtud 24 tundi ööpäevas.


authors:
Dagmar Lamp
Postimehe Naisteportaali Juhataja
Foto
Fabrice Michaudeau
Panthermedia

description: Kolmapäeval oli Seitsmeste otse-eetris külas Naiste Varjupaikade Liidu esindaja Merle Albrant, kes rääkis naistevastasest vägivallast. Vaata täpsemalt videost!

title: Naiste Varjupaikade Liidu esindaja: vägivaldse suhte ohvriks võib Eestis langeda iga naine


authors:
Britt Rosen
Foto
Liis Treimann

description: Unustage pikad ja saledad šampanjapokaalid! Viimased sõnumid veinimaailmast ütlevad, et šampanjat ja teisi vahuveine võiks pigem juua tavalisest veiniklaasist. Sel pole pistmist mõne ajutise moevoolu, tõejärgse ajastu ega ka mitte demokraatiaga. «Nii pääsevad joogi aroom ja maitse paremini esile,» kinnitab sommeljee Kristjan Peäske.

title: Tähesära veiniklaasis


authors:
Dagmar Lamp
Postimehe Naisteportaali Juhataja
Foto
Toomas Huik
Postimees

description: Eesti tuntuim jõululaps on Eesti rahva silme all üles sirgunud Maarja-Liis Ilus, kellel artistina on jõulud alati üks kiiremaid aegu. Seitsmesed kinkisid Snežana Härma imelise pühademaiuse Maarjale vahetult enne Pärnus toimuvat kontsertit. Vaata täpsemalt videost!

title: Mis on sünnipäevalaps Maarja-Liisi õnne valem?


authors:
Foto
Périg Morisse
Panthermedia

description: Usun, et mäletad seda hetke, kui tundsid, et see mees on ainus ja õige. Võib olla oli see siis, kui nägid teda esimest korda kodus süüa tegemas või käis ta sind vaatamas, kui sa haige olid, aga igatahes läks su peas lambike põlema ja sa teadsid – tema on see õige. Ka meestel on sellised hetked meeles. Haara salvrätid ligi ja loe, millal mehed teadsid, et selle naisega tahavad nad elu lõpuni koos olla.

title: Mehed tunnistavad: millal me teadsime, et naine on see ainus ja õige

maintext:
«See oli ülikooli viimane aasta ja ma olin just uues kaugsuhtes. Ma jäin haigeks ja pidin päevi voodis veetma. Ma teadsin, et ta on see õige, kui ta otsustas mind üllata ja sõitis New Jerseyst Connecticuti lihtsalt selleks, et minu eest hoolitseda. Ta tegi seda olenemata sellest, et pidi järgmine hommik kell neli tagasi sõitma, et tööle jõuda, aga ta tegi seda kõike suure naeratusega näol.» Brian T
2. «Ma teadsin, et ta on see õige, kui ta esimesel kohtingul mu käest haaras. Ma lihtsalt mõtlesin, et see on uskumatu.» August
«Me olime keskkoolis ja ta pakkus, et aitab mul üheks eksamiks õppida. Olime juba mitu aastat head sõbrad olnud, aga ma avastasin, et ei hooligi nii palju sellest eksamist, vaid tahan temaga lihtsalt koos olla. Ma nõjatusin ta poole ja suudlesin teda, kui ta hakkas ära minema. Me oleme sellest ajast saadik koos – see oli 13 aastat tagasi.» Nathan «Meie teisel kohtingul kugistas mu tulevane naine alla 42 austrit ja küsis uuesti menüüd näha. Ma teadsin kohe – armastus esimesest silmapilgust.» Ben «Oli veebruarikuu ja me matkasime ühe järve kaldal. Kuna oli väga lumine, siis ma libastusin ja haarasin tal käest, mille peale me mõlemad naerdes lumme potsatasime. See on nii imal, aga samal ajal armas mälestus.» Justin
6. «Ma olin parajasti sõjaväes ja ei olnud ligi kaks päeva maganud, läbimärg ja kaelani mudane. Ma pidin sellel ööl valves olema ja ma lihtsalt lamasin seal ja mõtlesin, mis teeks mu elu palju paremaks. Ma sain aru, et ainuke asi, mida ma tahan, on oma naisega koos olla ja otsustasin seal, et võtan ta kohe esimesel võimalusel pärast sõjaväge naiseks.» James H
7. «Ühel päeval tundsin oma küljes tugevat valu ja ma arvasin, et olen tugev ja kannatan selle lihtsalt ära. Mu tulevane tiris mind arsti juurde ja oli mulle kõikide analüüside tegemisel suureks toeks. Selgus, et mul on üks suur neerukivi. Hiljem ta aitas mul taastuda ja ma lihtsalt mõtlesin, et mida ma oleks ilma temata teinud.» Ed M.
8. «Me olime umbes kuu aega koos olnud, kui mu parimad sõbrad meile külla sõitsid. Kuna see oli esimene kord, kui ta nendega kohtus, siis mu sõbrad panid ta ikka korralikult proovile. Mu sõbrad leidsid, et ta on nii tore ja siis ma sain aru, et temast saab see õige. » Bob H
«Me hakkasime just käima, kui ta pidi kolima Pariisi ja Berliini, et välismaal õppida. Ma ei suutnud millestki muust mõelda, kui sellest, et temaga koos olla, kuigi ta oli teisel pool maakera. Ma sain aru, et elu temaga on ainuke seiklus, mida ma vajan.» Dillion
Meeste ausaid ülestunnistusi vahendas Cosmopolitan.


authors:
Ingrid Dreyersdorff
Foto
Graham Oliver
Panthermedia

description: Kas sa oled märganud, et midagi on teie suhtes teistmoodi või muutunud? Äkki on su partner rohkem endasse sulgunud kui muidu. Kas ta varjab midagi? Võib olla on ta füüsiliselt truu, aga emotsionaalselt?

title: Seitse märki, et su partneril võib olla emotsionaalne afäär teisega

maintext:
Emotsionaalset petmist on väga raske defineerida, erinevalt füüsilisest petmisest, mistõttu on neile ka väga keeruline jälile saada. Woman’s Health Magazine selgitab, et kui sa tunned, et midagi on teie suhtes valesti, siis siin on seitse märki, mis võivad viidata sellele, et su mehel on emotsionaalne afäär teise naisega. Kui oled täheldanud mitut asja järgmisest nimekirjast, siis on aeg oma kaaslasega tõsiselt rääkida.
Seks on muutunud väga heaks või väga halvaks. Kui inimesel on emotsionaalne afäär, mis ei ole veel muutunud füüsiliseks, siis võib seksielu praeguses suhtes paraneda, sest ta tegelikult kujutab ennast kellegi teisega ette. Teisalt võib seks üldse tagaplaanile jääda, sest inimene on huvitatud uue emotsionaalse sideme loomisest kellegi teisega. Ta tundub kaugel või eemal olevat. See tähendab, et ta tähelepanu ja emotsioonid on suunatud kellelegi teisele. Ta suhtumine sinusse on muutunud. Lisaks sellele, et ta tõmbub eemale, võib ta hakata sinusse kriitiliselt suhtuma. Asjad, mis varem ei olnud probleem, võivad järsku pinnale kerkida. Selle asemel kiidab ja idealiseerib ta oma peas uut partnerit, kes tundub täiuslikum ja parem. Ta veedab rohkem aega sotsiaalmeedias. Kui ta varem ei olnud väga suur sotsiaalmeedia kasutaja ning nüüd istub järsku kogu aeg telefon käes, siis on kindlasti midagi muutunud. Ta võib olla isegi teab, et see, mida ta teeb, on vale ja tal on seepärast süümepiinad, aga ta ei saa seda sulle öelda, sest ta arvab, et see, mida sa ei tea, ei saa sulle haiget teha. Ta mainib ta nime konstantselt. Sõpru mainitakse ikka aeg-ajalt, aga mitte kogu aeg ja iga päev. Ta vaidleb sinuga teistmoodi. Kui sa kuuled uusi ja üllatavaid kommentaare, mida sa ei ole varem kuulnud, siis see võib tähendada seda, et ta räägib oma suhteprobleemidest uuele silmarõõmule. Tõenäoliselt annab uus naine omakorda nõu, mida teha ja sa kuuled neid asju läbi mehe argumentide. Sa tunned, et oled omaenda suhtes viies ratas vankri all. Kui sa tunned, et sa ei ole enam number üks ja kõik tähtsad asjad, mis su mehe elus toimuvad, ei jõua enam sinuni, siis on väga tõenäoline, et teid ootavad ees rasked ajad ja lahendamist vajavad probleemid.
Kui sa tundsid oma suhte ära, siis on aeg oma mehega rääkida. See ei tähenda, et sa peaksid teda süüdistama, aga kuula ta ära ja palu tal kõigest ausalt rääkida. Näita välja, et sa oled kurb ja valmis selle suhte nimel töötama, aga enne peab emotsionaalne afäär teisega lõppema.


authors:
Dagmar Lamp
Postimehe Naisteportaali Juhataja
Foto
Byron Purvis Sipa

description: Filmimaailm leinab – eile suri «Tähtede sõja» filmidest tuntud näitlejatar Carrie Fisher. Meenutame teda tema enda sõnade kaudu.

title: 15 lahkunud Carrie Fisheri tsitaati elust ja võitlusest bipolaarsusega

maintext:
«Kohene rahuldus võtab liigselt aega.»
«Põlgus on samaväärne mürgijoomisega ning seejärel ootamisega, et teine inimene sureks.»
«Hollywoodis ei ole võimalik leida tõelist lähedust, kõigil tuleb võltsläheduse pakkumine lihtsalt liiga hästi välja.»
«Pole olemas hetke, mil sa võiksid öelda: «Noh, nüüd ma olen piisavalt edukas. Aeg teha üks väike uinak.»»
«Ma ei usu, et jõulude mõte oleks asjades. Ma usun, et jõulud esindavad kristlikke väärtusi, tähendavad teineteise vastu hea olemist ja headust.»
«Ma ei taha, et mu elu jäljendaks kunsti. Ma tahan, et mu elu olekski kunst.»
«Ma olen vaimselt haige. Ma võin seda öelda, ma ei häbene seda. Ma jätkuvalt elan sellega, aga lööge see aga letti – parem mina, kui sina.»
«Üks hea vahend on teeselda, et sinuga on kõik hästi. Ma olen läinud depressioonis olles lavale ja see on tõeks saanud – maagia töötas. Kui ma suudan veenda teid, et minuga on kõik korras, suudan ma ehk veenda ka ennast.»
«Ma tahan noortele inimestele öelda: pange tähele. See ei juhtu uuesti. Selmet püüda seda kohe mõista, minge asjaga kaasa ning püüdke alles siis mõista.»
«Ma pean oma keha oma mõistuse kõrvalproduktiks.»
«Kõike, millega sa saad valedel põhjustel liialdada, pean ma väga huvitavaks.»
«Minuga on hästi, aga ma olen bipolaarne. Ma võtan igapäevaselt seitset erinevat ravimit ja ma pean neid võtma kolm korda päevas. Seetõttu olen ma väga teadlik haigusest, mis mul on. Mul ei ole lubatud sellest päevagi puhata. Natuke nagu diabeedihaige olemine.»
«Mu peas on vahepeal tõeline segadus ja on midagi väga rahuldustpakkuvat selles, kui saad selle sõnadesse panna. See pole midagi, mida sa ilmtingimata kontrolliksid, aga kui sa saad sellest kirjutada ja selle sõnadesse panna, see võib olla väga võimas kogemus.»
«Kõik on läbirääkimiste küsimus. Iseasi, kas läbirääkimised kerged saavad olema.»
«Ma olen väga tervemõistuslik, mis puudutab seda, kui hull ma olen.»


authors:
Monika Kuzmina
Foto
Margus Vilisoo

description: Pidevalt ennast täiendav T&M Ilusalongi omanik ning iluspetsialist Merilin Markov-Valm käis Hongkongis õppimas uusi iluoskusi, nägi seal iluvõtteid, mida kasutatakse teistsuguse kultuuri ja ilumõiste puhul, sai järjekordselt uusi teadmisi ja veendus taas kord, et Eesti naised on ilusad ja Eestis on hea elada.

title: Hongkongist naasnud ilulooja Merilin Markov-Valm: kui tahta läbi lüüa, siis tuleb käia ennast koolitamas

maintext:
Hiinas-käik on teil selja taga – kui tavapärane see on, et Eesti koolitajad käivad end Hiinas koolitamas?
See ei ole väga tavapärane, Eesti koolitajad ei käi väga palju välismaal. Pigem minnakse Läti, Leedu, Soome või paremal juhul Saksamaale, seda seetõttu, et see on niivõrd kallis. Üks odavam püsimeigi koolitus, kui minna selleks välismaale, on 2000 euro kanti. Muidu algavad koolitused 3500 eurost ja sealt edasi. Praegu tuleb ka Ameerikas koolitus, mille tausta ma uurisin, see maksab 4300 eurot ning kestab kolm päeva. Sinna juurde tulevad kõik oma kulud, kui on vaja kaasa võtta veel oma modell, lisaks majutus ja muud vajalikud kulud.
Eesti probleem on see, et tehakse koolitus ära ja hakatakse kohe töötama inimeste peal. Kui seda teha koolitusel koolitaja kõrval, siis küll, sest koolitaja on juures ning jälgib käe asendit ja kontrollib, et kõik oleks nii, nagu peab. Minu juurde tullakse sageli täiendkoolitusele ja seda peamiselt sama murega – baaskoolitus on küll läbitud, kuid seda paraku samal ajal, kui õpetaja ise tööd tegi. Liiga vähe on individuaalset lähenemist ja koolitajad peaksid siiski arvestama sellega, mis töö parasjagu käsil on – kas püsimeigi tegemine kliendile või õppida soovivate inimeste koolitamine. Ükski koolitaja ei tohi endale sellist luksust lubada, see näitab sügavalt õpetaja/koolitaja kompetensi. Õpilane peab baaskoolituselt lahkuma kerge südame, enesekindluse ja tahtega julgeda üksi tööga alustada.
Üksi jäädes on kontakt esimese kliendiga see, mil käed hakkavad siiski värisema ja tekib ebakindlus. Selleks, et see tunne tasapisi kaoks, tuleb peale baaskoolitust väga palju harjutada kunstmodelli peal ja kui käsi juba kindel tundub, siis liikuda edasi inimese peale.
Kui kaua te olete ilumaailmas tegutsenud?
Ilumaailmas olen nüüdseks tegutsenud 20 aastat, aastad lendavad nii ruttu, et ma täpselt enam ei mäletagi, aga alustasin ma 17-aastaselt.
Ikka veel leiate, et peate ennast koolitama, käima parimate koolitajate juures. Kas on iga kord midagi juurde õppida?
Koolitamas käin end vähemalt korra aastas, kuid enamasti siiski rohkem, kaks-kolm korda tuleb üldiselt ära. Seda seetõttu, et alati on keegi, kes teeb mingit asja väga hästi ja oskab teistele õpetada nippe või tehnikat, milleni nad ise jõudnud, mis hõlbustavad teatud valdkonna tööd ja parandavad töötulemusi. Kliendid tahavad ju ikka saada kõige paremat tulemust ja seda saab pakkuda ainult ennast koolitades.
Mis on see, mida Hiinas õpetati? Kas sealne õpetus, kultuur või tehnikad erinevad palju sellest, mida suurem osa Eesti iluspetsialiste valdab?
Kultuurivahe on väga suur, alustades sellest, et sinna minnes tööalaselt vaatavad sulle otsa teistsugused inimesed, teistsugused kulmud, teistsugused huuled ja silmad. Selliste näojoontega inimestele me joonistame teistsuguseid kulme. Meie põhjamaa inimestele sellise kujuga kulmud ei sobiks. Kui rääkida sealsest koolitusest, siis iga maa inimene õpetab omamoodi, lähtudes enda kultuuri näojoontest. Sellest lähtuvalt tulevad ka erinevad stiilid ja sellega kaasneb kõik muu.


authors:
Dagmar Lamp
Postimehe Naisteportaali Juhataja
Foto
Mike Blake
Reuters

description: 26-aastane Francia Ruth Abira kohtus sama vana noormehega läbi kohtinguäpi Tinder. Kui ta aga pärast kohtinguid kadunuks jäi, muutusid sõbrad murelikuks. Ja põhjusega – politsei tegi õõvastava avastuse. Francia oli uputatud happevanni.

title: Tinderi õuduslugu: neiu kohtus läbi kohtinguäpi mõrvariga


authors:
Foto
Tono Balaguer Panther Media Scanpix

description: Kui su varasem kokkupuude toataimedega on olnud napp ja need on alati ära surnud, et tähenda see, et sul poleks taimekasvatajana sugugi lootust. Proovi uuesti! Potilillede ja teiste toataimede kasvatamine on väga kasulik ja mõjutab kodust elu mitmel moel.

title: Kümme mõjuvat põhjust, miks sisustada kodu toataimedega


authors:
Dagmar Lamp
Postimehe Naisteportaali Juhataja
Foto
Anna Omelchenko
Panthermedia

description: Ükskõik, kui palju me oma lapsi ka ei armastaks, vahel meenutame me ikka heldimusega, kuivõrd erinev oli meie elu toona, mil meil veel lapsi polnud.

title: Tuttav igale lapsevanemale: elu koos lastega versus elu lasteta

maintext: How your life changes when you have kids goo.gl/kOmORH/p>Posted by Bright Side on Tuesday, 6 December 2016


authors:
Linda Pärn
Foto
Viktor Cap
Panthermedia

description: Söö päeva ajal õigesti, et öösel paremini magada.

title: Toidud, mis toovad parema une

maintext:
Bannanid
Lihaskrambid keset magusat und on hirmus tüütud. Järsu valu tõttu võib hakata süda pummeldama ja isegi kui valu läheb mööda, on pärast seda raske uuesti uinuda. Selle vältimiseks tuleb regulaarselt süüa toitusid nagu banaani, kus on palju kaaliumi, kirjutab yahoo.com. Banaanis on ka küllaldaselt magneesiumi, mida on vaja selleks, et kaalium imenduks.
Kaer
Veel üks põhjus, miks süsivesikuid jumaldada: nende abil tõuseb heaoluhormooni serotoniini tase, mis mängib rolli ka melatoniini tootmises. Uuringud on näidanud, et kiudainerikas ja liitsüsivesikuid sisaldav toit (nagu kaerahelbepuder) aitab paremini kaasa sügavama ja kosutavama une tekkeks kui vähese kiudainesisaldusega toit. Seni pole päris kindel, miks see nii on, kuid on täheldatud, et peamiselt suhkrul põhineva süsivesikurikka toidu söömine põhjustab öösel rohkem ärkamisi.
Kreeka pähklid
Inimorganism on välja kujunenud nii, et õigel ajal rahulikult magama jääda, kuigi see vahel tõesti nii ei tundu. Iga päev toodab keha melatooniini, mis reguleerib sisemist kella. Tänu sellele oleme õhtul uimasemad ja unisemad. Melatoniini on rohkelt näiteks Kreeka pähklites ja nende söömine võib anda vajaliku abikäe, et kergemini uinuda.
Cheddari juust
Selleks, et toota rahustavat serotoniini, on ajul vaja aminohapet trüptofaani. Kuna aga keha trüptofaani ise ei tooda, tuleb seda hankida toidust. Selleks sobib hästi juust, mis on paljude lemmik. Et juustus on palju kaloreid, tasub mõistagi kogusel silma peal hoida.


authors:
Grete Tammoja
Foto
Viktor Cap
Panthermedia

description: Kui mõtiskled pidevalt selle üle, miks kõik teised paistavad enda eluarmastuse leidnud olevat, aga sina oled ikka veel üksik, siis loe edasi. Toome päevavalgele karmi tõe selle kohta, miks inimesed ei suuda seda ühte ja õiget leida.

title: Karm tõde selle kohta, miks sa enda hingesugulast veel leidnud pole

maintext:
Igaüks meist unistab enda hingesugulase leidmisest. Soovime leida kedagi, kes meid täiustab ning kellega koos olles kõik maailma mured justkui haihtuksid. Ilus unistus, kuid kas see vastab ka reaalsusele? Pigem mitte, vahendab Thought Catalog.
Inimestel on hingesugulusest ja sellest härra Õigest tihtipeale väga väärad arusaamad, mistõttu võivad nad enda ootused veidi liiga kõrgele seada. Tihtipeale oodatakse seda, et õige suhe peab tulema lihtsalt ning vaevata, kuid see pole üldsegi nii. Igas suhtes on probleemid, see on paratamatus. Suhte teeb terveks ja õnnelikuks hoopis see, kui ollakse valmis ettetulevatele probleemidele koos lahendusi otsima. Sageli mängivad siinkohal rolli ka inimese enda ebakindlused, mistõttu võivad nad alateadlikult ka kõige väiksemad konfliktid asjatult suureks paisutada.
Suhteid võivad oluliselt mõjutada ka juba lapsepõlves kinnistunud probleemid. Inimesed, kelle suhtlus- ning lähedusvajadus jäi lapsepõlves rahuldamata, võivad end ka täiskasvanuna raskustes leida, kuna nad ei oska terveid ja stabiilseid sotsiaalseid suhteid luua.
Inimesed, kes ei mõista, miks nad ikka veel üksikud on, võiksid kriitilise pilguga peeglisse vaadata ning endalt mõned küsimused küsida:
Kas su ootused armastusele on realistlikud või fantaasiapõhised?
Kas sa oled suhte nimel valmis vaeva nägema või paged tavaliselt juba esimese konflikti tekkides?
Kas tunned, et sinu ebakindlus kandub üle ka sinu suhetesse?
Kas sinu suhteid võib mõjutada mõni lapsepõlvetrauma, mis takistab sind kestvate suhete loomisel?
Kui vastasid mõnele eelnevatest küsimustest jaatavalt, siis tasub järele mõelda, mida saaksid olukorra parandamiseks ette võtta. Eeskätt tuleb õppida iseennast armastama ning väärtustama, kuna vaid nii teed võimalikuks nende emotsioonide ülekandumise ka enda suhetesse.


authors:
Dagmar Lamp
Postimehe Naisteportaali Juhataja
Foto
Fred Prouser
Reuters

description: 84-aastane näitlejanna Debbie Reynolds suri vaid päev pärast seda, kui manalateele läks tema samuti näitlejast tütar Carrie Fisher. Nende omavaheline suhe oli tormiline ning möödus aastaid, mil nad omavahel isegi ei rääkinud.

title: Tosin lahkunud Debbie Reynoldsi tsitaati elust, eksimisest ja õnnest

maintext:
Meenutame legendaarset linatähte tema enda sõnade kaudu.
«Ma andsin endast kõik ja on väga rahuldustpakkuv näha, et teised on selle nii hästi vastu võtnud.»
«Ainus viis õppimiseks on eksida.»
«Ma usun, et sa peaksid end natuke kontrollima, et sa suudaksid kõndida. Ja kui sa sured, saad sa kõndida omaenda matustele.»
««Lauldes vihmas» ja sünnitamine on olnud mu elus kaks kõige raskemat asja, mida ma olen pidanud tegema.»
«Kõik, mis on väärt tegemist, on raske. Ja tantsimine on väga raske. Kui sa oled kunagi õppinud tantsimist, tead sa, millist täpsust nõuab kolme inimese koostantsimine.»
«Üks mu lemmikfilme on «Dark Victory» Bette Davisega. Miks? Esiteks oli ta selles filmis suurepärane. Aga ehk ka seetõttu, et vahepeal tahan ma lihtsalt korraliku peatäie nutta, ilma et peaksin selleks lahutama.»
«Kui sa teed tööd ja treenid, saad sa oma annetes paremaks. Loodetavasti. Või siis jääd tööst ilma.»
«Ma tahtsin tunda seda rahu ja isegi igavust, mis kaasneb pikaajalise lähedusega.»
«Kas ma jooksen ringi ja mõistan maailma hukka? Ei, mulle lihtsalt ei meeldi see. Mind kasvatati teistmoodi üles.»
«Ma lõpetasin filmide tegemise, sest mulle ei meeldi riideid seljast võtta. Võib-olla on see realism, kuid minu arust on see tõeliselt räpane.»
«Mul on tänapäeva noortest kahju. Mulle tundub, et praegu on liiga palju paparatsosid ja liiga vähe võimalusi end kaitsta.»
«Ma ei pea pensionile minema, et olla õnnelik.»


authors:
Dagmar Lamp
Postimehe Naisteportaali Juhataja
Foto

description: Seitsmeste stuudiot külastas Kirsti Timmer, kes on Eesti kuulsama nõia Marilyn Kerro hea sõbranna ning kes ühtlasi käis ka Venemaa «Selgeltnägijate tuleproovi» finaalsaate salvestusel Marilynile kaasa elamas. Uurimegi, millise kogemuse Kirsti saate salvestuselt kaasa võttis. Vaata intervjuud videost!

title: Kirsti Timmer: kuni Marilyn Kerro on Eesti kodanik, seni ta Venemaa selgeltnägijate saadet ei võida


authors:
Grete Tammoja
Foto
Volodymyr Melnyk
Panthermedia

description: Ilmselt on igaühel armastuse ning suhete vallas mõned halvad mälestused, kuid enamik inimesi suudab valusatest kogemustest ajapikku taastuda ning eluga edasi minna. Mõningatel juhtudel asjad aga nii lihtsalt ei lähe ning minevikus kogetud südamevalu hakkab inimese käitumisele ning ellusuhtumisele mõju avaldama, vahendab Thought Catalog. Loe edasi ja saa teada, kas ka sina oled üks nendest naistest, kelle elus on olnud liiga palju valu ja pettumusi.

title: Asjad, mida teevad naised, kes on palju haiget saanud

maintext:
Negatiivsus. Sõbranna leidis uue toreda kaaslase? Sa küll proovid temaga koos rõõmustada, kuid asud tegelikult mehe juures kohe erinevaid ohumärke otsima, üritades seeläbi sõbrannat võimalikust südamevalust päästa.
Saboteerid end. Sa oled harjunud kannatustega elama. Pisarad ja pettumus on su igapäevased kaaslased. Õnn on sinu jaoks võõras ning sa tõukad seda igal võimalusel endast eemale.
Eelarvamused. Kui mees tundub sinust huvitatud olevat, siis eeldad automaatselt, et ta tahab sind ära kasutada või on vaid seksi peal väljas. Sulle ei tule pähegi, et sa võid kellelegi päriselt meeldida.
Romantilised žestid tunduvad naeruväärsed. Sa ei oska enam romantikat hinnata. Kui mees teeb sulle mesimagusa komplimendi või toob sulle kommikarbi, siis pead sa seda eelkõige imalaks ja rumalaks.
Agressiivsus ja ülbus. Sa kardad nii väga uuesti haiget saada, et sinu põhiline kaitserefleks on esimesena rünnata. Sa võid meest avalikult maha teha, kuna ta julges sulle komplimendi teha või jätta tekstisõnumile vastamata lihtsalt selleks, et sa ei taha anda teisele inimesele võimalust sulle vastamata jätta. Kontroll peab alati sinu käes olema.
Armud meestesse, kes pole kättesaadavad. Sa võid silma pilgutamatagi armuda mõnesse kuulsusesse või abielumehesse. Sa mõistad, et nad ei saa mitte kunagi sinu omaks, aga vähemalt ei saa nad ka su südant murda.
Sa hoiad saladusi. Sa ei avalda enda sisemisi saladusi ka mitte kõige lähematele sõpradele. Sa ei usalda mitte kedagi nii palju, et end neile täielikult avada.
Sa ei võta armastust tõsiselt. Valusad mälestused ning pidevad pettumused on viinud selleni, et sa ei usu enam armastuse võimalikkusse. Vestluse käigus võid vabalt enda vallalise staatuse üle nalja visata, kuna armastus ongi sinu jaoks üks suur naljanumber.
Rohke flirt. Sa flirdid häbi tundmata iga ettejuhtuva mehega, kuid seda eelkõige seetõttu, sa ei oota sellest kunagi midagi enamat. See on lihtsalt lõbus ajaviide. Pealegi on liiga ohtlik keskenduda korraga vaid ühe mehega suhtlemisele, kuna nii võib ta saada võimaluse sulle haiget teha.
Võid kergesti ekside lõksu tagasi langeda. Purjus peaga võid tihtipeale kogemata mõnele endisele poiss-sõbrale helistada ning öö koos temaga veeta. Ta on sulle varem haiget teinud ning ilmselt teeb seda ka edaspidi. Sa oled sellega harjunud ega oska midagi muud ette kujutadagi.
Lootus, et asjad muutuvad. Vaatamata kõikidele valusatele kogemustele on kuskil südame kõige sügavamas sopis sellegipoolest säilinud lootus, et ühel hetkel võivad asjad muutuda. Sa tõepoolest tahad uskuda, et võid kunagi mõne tõeliselt suurepärase mehe otsa komistada, kuid sa ei julgeks seda ealeski avalikult tunnistada. Ole lihtsalt ettevaatlik, et sa härra Õiget enda ebakindluste tõttu eemale ei tõrju.


authors:
Foto
Margus Ansu

description: Eesti Advokatuur ja MTÜ Lastekaitse Liit nõustasid tänavu 147 abivajavat lastega peret tasuta juriidilistes küsimustes. Kõige enam vajavad pered nõu hooldusõiguse, suhtluskorra ja elatise teemadel.

title: Lastekaitse liit: lastega perede vajadus juriidilise nõu osas on väga suur

maintext:
Lastekaitse liidu ja advokatuuri koostööprojekti «Hea nõu lastega peredele» raames antakse tasuta juriidilist nõu abivajavatele lastega peredele.
«Lastega perede vajadus juriidilise nõu osas on väga suur. Meil on äärmiselt hea meel, et saame läbi tasuta professionaalse nõustamiste aidata neid, kes meie ühiskonnas kaitset ning abi vajavad,» sõnas ettevõtmise asutaja ja Eesti Advokatuuri kantsler Kristel Voltenberg.
Lastekaitse liit kinnitas, et hindab väga kõrgelt advokatuuri ja projektis osalevate advokaatide panust. «Küsime kõikidelt nõu saajatelt tagasisidet ning nõustamiste kõrget professionaalset taset näitab see, et pea alati annavad abisaajad end nõustanud advokaadile maksimumpunktid,» märkis projektijuht Helika Saar Lastekaitse liidust.
Sel aastal viibi kolmandik nõustamistest läbi vene keeles. Seega on Saare sõnul lastega perede tasuta nõustamine äärmiselt vajalik ja oluline ka vene kogukonnale. Tasuta nõustamistega jätkatakse ka aastal 2017.
Nõustamised toimuvad eesti ja vene keeles Lastekaitse liidu büroos. Nõustamise teemad on perekonnaõigust puudutavad küsimused, lapse õigused, laste õigused suhetes vanematega, vanemate kohustused suhetes lastega, erinevad peremudelid – õigused ja kohustused, üksikvanema õigused, hooldus, eestkoste, lapsendamine. Nõustamine hõlmab perekonnaõigusega otseselt seonduvaid õigusvaldkondi, näiteks pärimisõigust. Nõustamisel tutvustatakse ka riigi õigusabi olemust ja pakutavaid võimalusi ning vajadusel abistab advokaat abitaotluste vormistamisel.
Hetkel toimuvad tasuta nõustamised Tallinnas, kuid lisaks on loodud Skype sillad ka Hiiumaa ja Sillamäega Lastekaitse liidu kohalike liikmesorganisatsioonide vahendusel.


authors:
Foto
Volodymyr Melnyk
Panthermedia

description: Ära ole see inimene, kes teeb neid asju – eriti seda esimest.

title: Kuus asja, mida ei tasu vana-aastaõhtul teha


authors:
Ingrid Dreyersdorff
Foto
Dmitriy Shironosov
Panthermedia

description: Paratamatult käib pühade ja pidudega koos suurem alkoholitarbimine kui muul ajal. Kui sa oled just alustanud tervisliku eluviisiga või viljeled seda juba pikemat aega, siis ei tasu muidugi alkoholiga liialdada. Esiteks on alkoholis väga palju kaloreid ja teiseks peab keha väga palju vaeva nägema, et neid põletada.

title: Kogu tõde alkoholitarbimisest pühade ajal

maintext:
Alkohol on kaloririkas
Tüüpiline pidu käib ikka koos alkoholiga, sest inimesed tunnevad ennast vabamalt ja tahavad lõõgastuda, kahjuks on sellel oma hind, vahendab Hello Healthy. Ühes grammis alkoholis on seitse kalorit, mida on rohkem kui süsivesikutes (neli kalorit), aga vähem kui rasvas (üheksa kalorit).
Keha ei kuluta rohkem kaloreid selleks, et alkoholi seedida
Mitte nii nagu keha töötab selleks, et süsivesikuid, rasvu ja valku seedida. Keha kasutab energiat, et seedida toitu väiksemateks osadeks. Alkohol imendub kergesti, mistõttu siseneb see kohe vereringesse ilma selleta, et keha teeks lisatööd.
Maksa kanda on kõige raskem töö
Alkohol on mürk ja maksa jaoks on prioriteet see kõige esimesena lagundada, see tähendab, et samal ajal ei toimu muu toidu seedimist.
Alkohol alandab veresuhkrut, mistõttu suureneb isu süsivesikute järele
Maks aitab veresuhkrul stabiilsena püsida aga, kui maks töötab parajasti alkoholi lagundamisega, siis inimese veresuhkur langeb ja on madal nii kaua, kuni alkohol on seeditud. See seletab seda, miks meid isutavad süsivesikud ja miks me ärkame järgmisel päeval suure peavaluga.
Alkoholikalorid, mida keha ei suuda põletada, talletatakse rasvaks
See on tõsi, et kõik üleliigsed kalorid talletab keha rasvaks, aga alkohol on kõige hullem sellepärast, et kõigepealt talletub see maksas. Läheb aega enne, kui maks suudab alkoholist tulnud rasva talletada mujale rasvkudedesse. Kui maks ei suuda seda teha piisavalt kiiresti (kui sa jood liiga palju ja liiga tihti), siis koguneb rasv ümber maksa ja kõhupiirkonda, tekitades niinimetatud õllekõhu.
Viis nõuannet, kuidas pühade ajal alkoholiga mitte liialdada.


authors:
Ingrid Dreyersdorff
Foto
Benis Arapovic

description: Nüüd tuleb sinu aasta. Sa hakkad korralikult jõusaalis käima ja sööd ainult häid rasvu, saad endale ilusa kõhu ja inimesed nutavad, kui nad sind bikiinides näevad. Okei, võib olla mitte, aga siin on kuusteist nippi, et uuel aastal lihtsalt natukene paremas vormis olla.

title: 16 lihtsat nippi, et uuel aastal vormi saada


authors:
Marin Piirla
Foto
Erik Reis
Panthermedia

description: Kas meeldiva vastassoost inimese huviorbiiti sattudes jääte rangelt iseendaks või maalite igaks juhuks endast parima võimaliku pildi, mis mõnes tahus päriselt teiega väga sarnane ei pruugi olla? Mina pole sellest patust sugugi prii, olen endast ikka esimese hooga jumalannalikke kuvandeid loonud. Ja loll olin. See teesklemise teema on veidi nagu traditsioonilised uusaastalubadused. Olge nüüd ausad, kellele te rohkem meeldiksite, kui need täituksid? See trennihull kondine mittesuitsetav karsklane ei ole toredam praegusest elurõõmsast persoonist.

title: Marin: kas teie mängite meeste jaoks kedagi teist?

maintext:
Otsustasin mõnda aega tagasi taktikat muuta ja tundub, et see on edukalt läinud. Uus võte ei seisnegi muus erakordses kui selles, et uus kaaslane peaks sobituma minu olemasolevase ellu, mitte mahtuma sinna siis, kui spetsiaalselt jõuga ruumi teha. Seega – pimekohtingukaaslane, kelle jaoks kuidagi ekstra aega ei olnud, saigi esimesel korral ühele suurele peole kaasa võetud, mis koosnes umbes kolmekümnest minu sõbrast. Teine noormees tuli samal põhjusel kaasa uusi vibraatoreid tutvustavale üritusele. Kolmandal korral kroonis mu strateegiat edu ja korjasingi täieliku peavõidu üles.
Kohe enda tõelise mina näitamine lihtsustab otsinguperioodi ja kolmekümneselt on pilk juba piisavalt tulevikku suunatud, et ei viitsi tühja paugutada ja niisama vahel kätt hoidmas käia. Kas suudame teineteise kõrval vastu pidada või mitte? Ideaalis on ju see inimene edaspidi koos minuga elu lõpuni ja näeb mind miljonis erinevas olukorras. Sünnitusvaludes, hambaarsti kartes, kõhugripis, saab heal juhul juukseid hoida, kui eelmisel ööl liiga palju veini olen joonud ja seisab tikksirgelt, kui ta kikilipsu sätin enne fotoseina ette astumist. Kodu peab olema mõnus rahusadam, kus ma ei taha ärrituda pinnale kerkivate ärritavate omaduste pärast, kui kaaslane enam teeselda ei viitsi ning lõpuks hinge ja halva käitumise kohvri lahti kisub. Liiga hilja.
Mõned asjad jäävad
Samas, ükskõik, kui loomulikult ma ennast hinges sunnin presenteerima, mõned iseloomu ja oleku iluvead jäävad alguses raudselt näitamata. Sõbranna kombel hommikuti meikima ei torma, aga võimalusel hiilin enne kallima ärkamist hambaid pesema. Ja kui seda ei jõua, on meil mõlemal oma voodipoolel salajane nätsupakk käeulatuses, mündivärske hommikuse suudluse huvides. Kuni esimese ühise pohmellihommikuni, millest alates murdub jää ja tavaline hommikune hingeõhk on täiesti normaalne ega vääri põdemist.
Kõhedalt ebakindlaks teevad need klassikalised küsimused, mille kohta ei tea iial, kas nende esitamiseks on juba paras aeg või kas olen ikka valmis teise poole ausateks vastusteks, lootmata sealt midagi enda jaoks ideaalset leida. Millal on õige aeg ütlemaks, et ma ei soovi lapsi ja vähe sellest, pole üldse emalik tüüp ega sütti vaimustusse ka teiste inimeste elu õitest? Millal oleks õige aeg kulude jagamine teemaks võtta või kas tema jaoks on ikka sama elementaarne hoida rahakotid eraldi, sest olen nii harjunud? Miks ta vahepeal nii pikalt vallaline oli? Kas peaksin muretsema selle ebakorrapärase kujuga sünnimärgi pärast, mis ta alaseljal on? Ega ma veel ei pea tema vanematega tutvuma? Kas päevade ajal seksimine on mõlemapoolselt tervitatav või tema jaoks vastik? Ega palve osta mu tolmuimejale varukotte ei paista meest meeleheitlikult kodustavana püüdva lükkena?
Ja siis tuleb põdemine…
Ja siis tuleb põdemine asjade üle, mis on maailma kõige loomulikumad. Jah, mina olen see naine, kes pissides kõigepealt paberit potti loobib, siis veekraani jooksma keerab, võimalikult väikese hooga pissib ja niheledes keha asendit korrigeerib, et see kuradi sorin teisele poole ust ei kostuks. Isegi psühholoogist sõbranna on mahedalt naeratades küsinud, et kas ma selle oma harjumusega tegeleda pole mõelnud. Esimestel mitmepäevastel koosolemistel on üheks hetkeks kõht gaasidest punnis ja valus, ei julge õigel ajal riskida, kas tuleks salajane sosisev sahin, mida ei märkakski või reipalt kõlava bassihääle sarnane kajav peer. Sest uue kaaslasega on juba ette piinlik igasugune liigne kehahääl, mis pole just kehamahlase suguühte tulemus. Marini suhteskaalal näitabki suurt usaldust see, kui võin läbi WC-ukse mehega lahedalt juttu ajada või keset jalutuskäiku metsas esimese sobiva puu taha pissile hüpata, mitte kilomeetri võrra läbi paksu metsa eemale silgata ja närviliselt varjuda.
Pekipüksid püüan enne seksiks minekut ise jalast nihverdada, enne kui mees need avastab. Kuigi sisimas olen kindel nagu vanakurat, et kui ta on mind juba veidi pesemata juustega ja palavikus näinud ning mind kaissu võttes ka siis erutub, on tal nendest nahavärvi beežidest ürgkoleda lõikega pükstest ka suva.
Parim on, et teesklemata ideaalnaist leidubki mehi, kelle jaoks minusugune hullumeelne tšikk parimaks valikuks ja igatsetud kaaslaseks on. Peetud on juba sellised pisikesed olmelised võimuvõitlused nagu kumba pidi jookseb WC-paber ja üks meist loobus seda rulli pidevalt ringi tõstmast (mina võitsin!). Tean tema tšillitaluvust ja jalanumbrit ja tema minu kõige erogeensemaid tsoone. Kuidas joob Marin teed ja kuidas ei joo mingil juhul kohvi. Jap, kui ma kaks päeva juukseid ei pese, siis need ongi sellised lössis pulgad. Ma ei šeivi ennast iga päev nii siledaks, et nahk paari nädala järel marraskil on.
Ja ma raiskasin nii pika perioodi oma elust püüdes ennast kellegi jaoks paremana ja põnevamana näida. Avades ennast vaikselt ja samm-sammult, et mitte teist oma intensiivsuse ja emotsionaalsusega ära ehmatada. Puhas ajaraisk, sel moel need õiged võimalust ei saagi vaid väärtuslik aeg molutatakse maha määrides ennast kaela kellelegi, kellele me tegelikult ei meeldigi.


authors:
Ingrid Dreyersdorff
Foto
Andriy Popov
Panthermedia

description: Paariteraapia on üks võimalus, kuidas oma sassi läinud suhet parandada. Tihti juhtub nii, et inimesed lepivad aja kokku alles siis, kui on juba liiga hilja. Lihtsast kommunikatsiooniveast on saanud aastatepikkune sügav probleem, mis on pealispinna all salamisi peidus olnud. Teraapia võib abielu päästa, aga ainult siis, kui te selleks valmis olete.

title: Mida peaks teadma enne, kui lähete paariteraapiasse?


authors:
Dagmar Lamp
Postimehe Naisteportaali Juhataja
Foto
Benis Arapovic
Panthermedia

description: Rikkalikul jõululaual on traditsioonilisteks külalisteks nii sealihapraad hapukapsaga, sült, linnulihapraed, verivorstid pohlamoosiga ning magusad piparkoogid. Milliseid jooke sobiks nende toitude kõrvale pakkuda?

title: Spetsialistid annavad nõu: milliseid jooke pakkuda jõulutoitude kõrvale?


authors:
Grete Tammoja
Foto
Josep M Suria
Panthermedia

description: Soovid, et su lapse esimeseks sõnaks oleks «emme» või «issi»? Nüüd on sul võimalus kaalukaussi just enda kasuks kallutada. Teadlased on välja uurinud, millest lapse esimene sõnavalik tuleneb, vahendab Pure Wow.

title: Teadlased avastasid võimaluse ennustada lapse esimest sõna

maintext:
Hiljuti Indiana ülikoolis läbi viidud uuringu käigus selgus, et lapse esimesed sõnad on eelkõige seotud visuaalsete stimulaatoritega. Tuleb välja, et inimesed ja objektid, mida laps enda vaatepunktist näeb, mõjutavad last esimese sõna valimisel rohkem kui sõnad või hääled, mida ta kuuleb. Ehk siis lapsele pidevalt «emme» korrutamine ei pruugi lõppkokkuvõttes soovitud tulemusi anda, kui laps ema ennast tegelikult harva näeb.
Põhjus peitub selles, et nägemismälu on väikelapse arengus hüppekiviks, mis aitab tal objektide ja sõnade vahel seoseid luua. Kui laps näeb pidevalt ühte kindlat asja, siis oskab ta seda ära tunda ning selle võrra lihtsam on õppida seda objekti ühel hetkel ka kindla sõnaga seostama.
Uurimuse käigus kinnitasid teadlased laste pea külge kaamerad, et mõista seda, milline näeb maailm välja lapse vaatenurgast. Tuleb välja, et laste vaateväli on tegelikkuses tunduvalt piiratum, kui täiskasvanud oskavad arvatagi. Kuna tavaliselt on ema see inimene, kes lapse silmapiiril enim figureerib, siis sellest tulenevalt on «emme» paljudel juhtudel ka lapse esimeseks sõnaks.
Naised, eks võite ise otsustada, kas avaldate selle väikese saladuse ka enda pisikese põnni issile... või hoiate pigem kiivalt enda teada.


authors:
Ingrid Dreyersdorff
Foto
Photo Itar-Tass Itar-Tass

description: 66-aastane Vogue Italia kauaaegne peatoimetaja Franca Sozzani suri täna pärast aastapikkust võitlust raske haigusega.

title: Moemaailm leinab: suri Itaalia Vogue’i kauaaegne peatoimetaja Franca Sozzani


authors:
Jüri Kukk
Foto

description: Inimkonnal on kombeks avastada ja seejärel, leituga mitte piirdudes, otsida uusi väljundeid. Kaasaegne teaduslik meditsiin, mis põhineb suuresti sümptomite ja haiguste ravil, ei rahulda enam paljusid, ja uusi võimalusi on hakatud otsima inimkeha varjatud poolelt, tema hinge, alateadvuse ja energiavälja piirimailt.

title: Mis on alternatiivteaduses ülipopulaarne TimeWaver tehnoloogia?

maintext:
Kvantfüüsika tasandil on kõik sündmused tõenäosuse kontrolli all. Pikaajalised uuringud PEAR Laboratooriumis Princetoni Ülikoolis ja mujal näitavad, etteadvust kasutades on võimalik tõenäosust mõjutada isegi väga kauge maa tagant. TimeWaver tehnoloogia abil võib sorteerida sündmusi või omadusi tõenäosuse järgi ja samal ajal ka juba seada eesmärgiks tõenäosuse moduleerimise. See tähendab tõenäosuse muutmist vastavalt oma isiklikele eesmärkidele ja väärtushinnangutele.
TimeWaveri abiga on meil otsene juurdepääs kvantfüüsilise reaalsuse baastasandile. Isegi kui aimata või siis lausa tõsta millegi toimumisetõenäosust pelgalt mõne protsendipunkti võrra, võib see meie elu kvaliteeti tähelepanuväärselt parandada. Kui nüüd tervise valdkonda laiendada ja rääkida TimeWaveri avaramatest võimalustest, siis näiteks äris võib säärane protsendipunkti võrra tõstetud tõenäosus tähendada olulist kasumit. Kui teada, mis ulatuses võib konkreetse ettevõtte või siis investeeringu õnnestumine tõenäoline olla, saame rääkida edutegurist, mida saab mõõta juba rahas.
Inimene võib haigestuda, kui kaotab sisemise eesmärgitunnetuse. See inimene tuleb siis tema teadvuses oma kohale tagasi aidata, sest iga indiviidi elul, vaatamat sellele, kus nad parasjagu oma eluga on, või ükskõik kui kohutav see hetkel ka pole, on alati eesmärk. Iga päev ja iga minut pakub elu meile seda eesmärki. See on TimeWaveri aluseks olev suur visioon.
Ei saa jätta märkimata, et TimeWaveri loomisel on oluliselt kasutatud gravitatsiooniteooria sõnastaja Albert Einsteini, analüütilise psühholoogia rajaja Carl Gustav Jungi ning saksa füüsiku Burkhard Heimi avastuste aluseid, aga ka astrofüüsik Nikolai Kozõrevi, Princetoni Ülikooli kosmoseteaduste professori Robert G. Jahni ning Nobeli preemia laureaatide Nils Bohri ja Erwin Schrödingeri teadustööde ideid.
Mida räägivad asjaosalised ja kasutajad?
Teadlane ja TimeWaver süsteemide arendaja Marcus Schmieke on öelnud: „Minu jaoks on TimeWaveri arendamisel ja parendamisel olnud eriti oluliseks motivatsiooniks anda inimestele tagasi võime suhelda omaenda mittemateriaalsete ressurssidega. Ühelt poolt saada uusi teadmisi ja teisalt anda positiivseid impulsse sellele elutähtsale infoväljale. See on oluline kõikides valdkondades – meditsiinis, äris ja meie enda valikutes, mis puudutab seda, kus ja kuidas me elame ning kuidas me juhime oma elu.“
TimeWaver tervisekeskuse juht Dr. Manfred Doepp ütleb: «Jah, patsiendi jaoks on väga oluline olla kursis sellega, mis tema sees toimub kõigil tasanditel, alates puhtast mateeriast, toimimisest ja regulatsioonidest kuni energiavoo, informatsiooni jagamise, psüühika ja isegi igasuguse pärilikkusefaktorini. Me tegutseme kõigil 12 tasandil, mis on inimolendi kui terviku juures leitavad ja eristatavad.»
Kuigi teaduslike uuringute ja tõendusmaterjalide vähesuse tõttu ei aktsepteeri üldtunnustatud teadus ja meditsiin infovälja olemasolu ja selle ning TimeWaver sedmete võimalikku mõju inimese tervisele ning heaolule, räägib perearst ja TimeWaver kasutaja Dr. Uwe Spohr: «See, millega tegelesin oma vanas klassikalises sisehaiguseid opereerivas meditsiinipraktikas, on keskaeg võrreldes sellega, mida ma täna teen. Sain välja kirjutada antibiootikume infektsioonide raviks, ent seda ainult bakteriaalsete infektsioonide korral. Viirusinfektsioonide ja parasiitide osas olin ma sama hästi kui jõuetu. Tegelikult sain ainult mõnevõrra sümptomeid leevendada, ent mitte korralikult ravida. Patsiendid, kes mind külastavad, neil on juba pikk lugu selja taga ning nad on käinud ühe arsti juurest teise juurde. Traditsioonilise meditsiiniga ei suudaks ma neid ka tänapäeval aidata, ent TimeWaver’i meetodiga saan leida algpõhjused.»


authors:
Foto
Arvet Mägi

description: Sotsiaalkindlustusamet (SKA) on riigihanke tulemusel sõlminud lepingud naiste tugikeskuse teenuse osutamiseks kõikides maakondades ning ameti kinnitusel ei jää ükski abivajaja uuest aastast abist ilma.

title: Riik lubab, et naiste tugikeskused aitavad abivajajaid ka uuel aastal


authors:
Grete Tammoja
Foto
Dmitriy Shironosov
Panthermedia

description: Hiljutised uuringud näitavad, et partneriga koos alkoholi tarbimine võib teid õnnelikumaks teha ning suhtele hästi mõjuda, vahendab Woman Magazine.

title: Üllatav uuring: paarid, kes koos joovad, on õnnelikumad

maintext:
Michigani ülikooli teadlased tegid uuringu, mille käigus küsitleti üle 2700 abielupaari, et välja selgitada, millised on nende alkoholitarbimisharjumused ning millist mõju alkohol nende suhtele avaldab.
Tulemused olid üpriski üllatavad. Tuleb välja, et üheskoos alkoholi tarbivad paarid on enda suhtega rahulolevamad ning neil esineb vähem abieluprobleeme kui paaridel, kes pruugivad alkoholi valdavalt eraldi. Lühidalt öeldes on lausa soovituslik, et partneriga aeg-ajalt teineteise seltsi nautides ka mõne klaasikese veini võtate.
Uuriti ka seda, kuidas naised suhtuvad oma partneriga koos alkoholi tarbimisse, ning tulemused näitasid, et naised, kelle abikaasad nendega koos juua ei soovi, on suurema tõenäosusega suhtes õnnetud ning rahulolematud.
«Me ei soovita inimestel rohkem juua või enda joomisharjumusi muuta,» väidab uurimuse autor Kira Birditt. Ta ei oska uuringu tulemusi päris täpselt põhjendada, kuid on võimalik, et paaridel, kes veedavad koos rohkem vaba aega – kas või alkoholi tarbides – on lihtsalt parem abielukvaliteet ning õnnelikum suhe. Asi ei pruugi olla niivõrd ühises joomises, vaid ka sellega kaasnevas omavahelises sotsiaalses suhtluses.


authors:
Grete Tammoja
Foto
Erik Reis
Panthermedia

description: Tuleb välja, et tugeva köha puhul võib traditsioonilised mee ja sibula segu ning kuuma tee minevikku jätta. Uute uuringute kohaselt aitab eelpool mainitud medikamentidest paremini köha ravida hoopis üks palavalt armastatud maius, vahendab Woman's Day.

title: Uued suunad köha ravimises: appi tõttab šokolaad

maintext:
Inglismaal asuva Hulli ülikooli professor ning südame-veresoonkonna ja hingamisteede uuringute osakonna ülem Alyn Morice väidab, et šokolaad on köha korral kõige efektiivsem ravim.
Morice viitab ka ühele varasemale Euroopa uurimusele, milles käsitleti käsimüügil saadaval olevaid köharavimeid. Patsiendid, kes ravisid enda köha kakaod sisaldava ravimiga, paranesid tunduvalt kiiremini kui need, kes kasutasid tavalist köhasiirupit. Morice lisab, et see ei ole sugugi mitte ainus uurimus, mis on šokolaadi positiivset mõju tõestanud. Ühe Londoni ülikooli teadlased leidsid, et kakaos sisalduv alkaloid teobromiin leevendab köha tunduvalt tõhusamalt kui köhasiirupites kasutatav kodeiin.
Miks šokolaad nii hästi mõjub? Teadlaste väitel peitub põhjus selles, et kakaol on põletikku ja ärritust leevendav toime. Šokolaad on kleepuvam ning paksem kui köhasiirup, mistõttu katab ning kaitseb ta kurgus leiduvaid närviretseptoreid paremini ning surub alla inimese köhimistungi. Samal põhimõttel toimib ka sibula ja mee segu, kuid tulemus pole nii tõhus.
«Kuuma šokolaadi joomine sama efekti ei anna, kuna kakao ei ole kurguga piisavalt kaua kontaktis, et kaitsvat kihti luua,» täheldab Morice. Lihtsalt šokolaadi lutsutamine võib mehe sõnul küll veidi leevendust tuua, kuid kõige intensiivsema mõju saamiseks soovitab ta kasutada sellegipoolest spetsiaalseid kakaod sisaldavaid köharohtusid.


authors:
Dagmar Lamp
Postimehe Naisteportaali Juhataja
Foto
Ulrich Schade
Panthermedia

description: Tallinki teatel avab ettevõte 2017. aasta alguses Tallinna vanalinnas Tai restorani NOK NOK, mille menüü ja atmosfäär saavad esindama autentset Tai kööki. Samas avatakse ka Tai kokakool kõikidele huvilistele ning lähitulevikus saab sealt kaasa osta ka värskeid Aasia toitude jaoks vajalikke tooraineid.

title: Tallink avab uuel aastal Tallinna vanalinnas Tai restorani

maintext:
NOK NOK projektijuhi Andres Poljakovi sõnul käivad hetkel restorani ruumides veel viimistlustööd, kuid meeskonna kokkupaneku ja muude lõplike ettevalmistustöödega on juba alustatud. «Eesmärk on avada üks hubane, stiilne ja kvaliteetne söögikoht, kus külalised saavad nautida ehedaid Tai toite ja maitseid. Kokakooli on oodatud kõik huvilised, nii algajad kui edasijõudnud ning värskete koostisosade kaasaostmise võimalus on seejuures praktiline lisamõõde» märkis Poljakov.
Restoran avab külalistele uksed 2017. aasta alguses, täpne kuupäev peaks selguma üsna peatselt. Inspiratsiooni Tai restorani avamiseks sai ettevõte nõukogu esimehelt Enn Pandilt, kes on ka Tai Kuningriigi aukonsul Eestis.
Restorani nimi NOK NOK tähendab tai keeles mitut lindu või linnuparve, viidates ühtlasi restorani logole, millel on kujutatud kahte öökulli. Öökullid omakorda kajastavad bareljeefe söögikoha hoone välisseintel aadressil Vana-Posti 7.
AS-i Tallink Grupp laevadel on kokku 60 restorani ja kohvikut ning hotelliketis Tallink Hotels viis restorani, kus serveeritakse iga päev klientidele kokku mitukümmend tuhat rooga.


description: Siin on mõned nipid, kuidas tunda ära odav ja halva kvaliteediga riideese. Millele tasuks tähelepanu pöörata, kui otsid riideid, mis kestaksid kaua? Kas kõige kallimad asjad on alati kvaliteetsed?

title: Kuidas valida riideid, mis kestaksid kaua?

maintext:
Halva kvaliteediga riideid on kõik poed täis. Kusjuures need ei ole ainult odavad, kiirmoodi tootvad brändid, vaid ka kallimates poodides müüakse asju, mis ei ole nii kvaliteetsed, vahendab Mnn.com. Kiirmood viitabki kiiretele trendidele, mis vahelduvad ja nõuavad seeläbi tarbijatelt järjest uusi ja uusi oste. Mõnikord on «trendikad» riided õmmelnud lapsed, kellele ei maksta korralikult ja kes on üle töötanud. Tarbijad ei mõtle sellele, sest aetakse taga kõige odavamat hinda, mitte seda, et inimesed, kes neid riideid teevad, saaksid õiglaselt tasustatud.
Siin on nõuanded, mida silmas pidada, kui otsid endale või oma lähedasele kvaliteetseid riideid, mis tõesti kestaksid kaua.
Väldi trende
Enne, kui sa kulutad oma raskesti teenitud raha mõne uue riideeseme peale, siis mõtle, kas see asi meeldiks sulle ka mitme aasta pärast. Lisaks pööra tähelepanu sellele, et see asi sulle sobiks. Ära osta liiga suuri või väikeseid asju. Kui ostad riideid kellelgi teisele, siis võta alati ostutšekk, et vajaduse korral saaks toote ümber vahetada.
Kasuta oma käsi
Mõnikord aitab see, kui sa suled oma silmad ja katsud kangast kätega. Kangas peaks olemas võimalikult tihedast kiust. See ei tohiks olla kare, aga peaks tunduma tugev isegi, kui tegemist on väga kerge materjaliga.
Loe silte
Täpselt nagu toidu ostmisel, peaks ka riiete küljes olevaid silte tähelepanelikult lugema. Sealt saad teada, millest ja kus on see toode tehtud. Kusjuures see, kus kangas on tehtud, võib erineda sellest, kus see riideese on kokku õmmeldud. Mida looduslikumad materjalid, seda parem. Kõige halvem on see, kui looduslik materjal on segatud näiteks sünteetikaga, sest sellised asjad kipuvad ajapikku kuluma, lähevad vormist välja või tuhmuvad. Looduslike materjalide segudest võiks eelistada näiteks puuvilla ja siidi segu, kašmiiri või puuvillaseid tooteid.
Uuri õmblusi
Selle jaoks, et saada üldist pilti, piisab vaid paari õmbluse uurimisest. Need peaksid olema sirged ja puhtad. Oletame, et selles kohas, kus särgi varrukas ja keha osa on kokku õmmeldud, on niidipusa, siis võid kindel olla, et sinna tekib varsti auk. Lisaks vaata, kas kangamustrid jooksevad kohakuti, sest see näitab õmbleja tähelepanelikkust ja pühendumust.
Vaata hoolikalt toote viimistlust
Hästi tehtud ja kvaliteetsed riided näevad head välja nii seest kui väljast. Lisaks antakse tavaliselt kaasa mõni nööp või tükike lisakangast juhul, kui midagi peaks rebenema.


description: Kuna meie ühine ajaarvamine Alekseiga sai alguse just täna, jõulupühal, siis ikka vaatad sel päeval enesesse ja ajas tagasi ning mõtiskled selle üle, mis oli ning tuleb. Tihti öeldakse, et noorusearmastus terveks eluks pole võimalik ja see läheb üle, aga mina arvan, et asi pole vanuses, vaid kahe inimese kokkusobivuses ja soovis koos kasvada ja areneda, kirjutab Ilona Toots portaalis Minu Pere.

title: Kas noorepõlvearmastus jääb püsima?

maintext:
Vahel ütlevad inimesed veel, et suhte nimel tuleb teha ränka tööd. Jama! See ei peaks kunagi olema koormav, paha ja raske. Loomulikult on suhtes head ajad ja mitte nii head, aga kui sa tead, et kunagi tuleb pärast raskemat aega jälle see ilus soe ja mõnus aeg, siis on palju lihtsam hakkama saada. Ilmselt kasvabki mõnikord barjäär inimeste vahel nii kõrgeks, et enam ei taha, või pigem oskagi sellest üle ronida. See hinge avatus, mis on vajalik suhte toimimiseks- läheb lukku, luku võti on katki murtud ja mitu seppa peavad seda parandama…
Ka meie suhtes on olnud erinevaid perioode, loomulikult. Olen täheldanud, et eksisteerivad sellised „faasid“, mil me oleme koos võnkumas või erinevalt. Ehk siis täitsa okei faas, mil üks osapool on avatud ja teine mitte. Sel ajal üks justkui hoolitseb mõlema vajaduste eest ja ootab partnerit järele. Siis aga juhtub harva see väga ebameeldiv ja valus faas, mil mõlemad on lukus ning maetud oma tööde, murede, kohustuste alla ning igasugused tühised ragistamised a la, miks juust on külmikus lahtiselt, on kerged tulema.
Ning siis minu lemmikfaas, kui mõlemad on avatud ja iga pilk, naeratus annab sõna otseses mõttes tiivad! Seda viimast esineb kõige harvemini, nagu ikka heade asjadega. Aga kui aus olla, siis ma ei tahakski kogu aeg roosamannas supelda, sest siis kaob mõnu temast ära. Väikesed mõõnad aitavad elu tasakaalustada ja tuua temasse värvi.
Loe edasi portaalist Minu Pere.


authors:
Moodne Naine
Foto
Ingram Vitantonio Cicorella
Panthermedia

description: Mul on üks sõber, kes ütleb pidevalt: elu käib nagu käib. Kas ta mõtleb sellega karmat, universumi usaldamist, saatust või niisama juhusest juhusesse kõlkumist, pole ma kindel. Küll olen aga selles kindel, et mina muud moodi elada ei saa kui risti vastupidi.

title: Moodne naine: kas sina julged endale otsa vaadata? Päriselt?

maintext:
See «käib nagu käib»-mees ja kõik temasugused ajavad mind täna marru just selle pärast, kui palju vaeva ma näen, et oma elu ise kontrollida. Mõnel päeval on selline tunne, et muud ma ei teegi, kui tõmban järjest ristikesi peale järjekordsele eneseületamisele, kui olen ühele poole saanud millegi ebameeldiva, aga vajalikuga.
Sõnakõlks «kui sina ei tegele poliitikaga, tegeleb poliitika sinuga» kehtib minu arvates laiemalt kogu elule, sest niisama triivides saab lõpuks mõni hoovus su ikkagi kätte ja kokkuvõttes lõpetad sa omadega karil. Kes valimistel hääletada ei viitsi, ei tohiks vinguda, kui talle vastuvõetamatu poliitik võimule saab, ning kes ise oma saatusele vastu ei hakka, magab tõenäoliselt maha parimad võimalused.
Vaata näkku
Aasta lõpp on ikka kokkuvõtete tegemise aeg, aga nõuab palju julgust, et vaadata näkku sellele, kus sa oma elus oled. Kas sa töötad mingil suvalisel kohal, kuhu lihtsalt koolis tulles koperdasid või ehitad impeeriumi ja pead pika perspektiivi plaane? Kas sa teed kõik endast oleneva, et eraelulised krahhid ära siluda? Kas sa lased oma eksil end tagasi katkisesse suhtesse imeda, sest ei julge uuele tuttavale panustada? Kas raha on? Kas perekonnaga on asjad enam-vähem korras? Kas see paljukirutud muusikutetapjast ja poliitiliste katastroofide korraldajast 2016 rüüstas ka sinu hoovi?
Kui ma olin veel tudeng ja elasin vanemate armust ning juhutöödest, oli minu jaoks üks hirmsamaid asju maailmas kontojäägi vaatamine. Sel päeval, kui raha laekus, teadsin küll, palju teda on, aga mida kuu lõpu poole kalender tiksus ja mida rohkem poes-baaris pangakaarti kulutada sai, seda vähem tahtsin ma teada täpset summat. Elasingi pidevalt läbi hirmu, mis koos kassajärjekorra lõppu jõudmisega alati kurku pitsitama hakkas.
Kas ikka läheb kaart läbi? Aga kui täna läheb, siis kas homme ka? Nii arvutasin poest kotiga koju jalutades enam-vähem välja, kui halb olukord on, aga midagi selle nimel tegema ka ei hakanud.
Täiskasvanuna pole raha minu jaoks enam asi, mille pärast muretseda, aga ometi olen võtnud eesmärgiks enam mitte nii teha. «Kontojääki» saab kontrollida ka ülekantud tähenduses, et vältida olukordi, kus ootamatult avastad end muretsemas, mitte tegutsemas. Kui paljud lükkavad edasi hambaarsti või sõeluuringuid, end ei guugelda ega eelmisel õhtul peomeeleolus saadetud sõnumeid üle ei loe, sest teadmine hirmutab rohkem kui tõde ise?
Asjad ei parane imeväel
Olgu selleks siis edasi lükatud tähtaeg või pidamata jäänud vestlused kallimatega, paistab inimliku ja tavalisema lahendusena vaiba alla pugeda. Otseselt ju midagi maha ei põle, kui sa paar aastat kaalu peale ei astu, makse korralikult ei maksa või võõrastelt numbritelt kõnesid vastu ei võta, asi on lihtsalt selles, et pahandused ei ole nagu suvel vaatamisväärsuste vahel kablutades kannale hõõrutud vill, mis ise ära paraneb. Tihti võivad need muutuda hoopis sepsisega mädakolleteks, mis areneb gangreeniks ja su lõpuks hauda ajab. Ja, tõepoolest, ma tean, et see ei olnud arstiteaduslikult korrektne lause, aga mõte jääb samaks. Pahaks läinud toit ei kao võluväel külmikust, kui seda ignoreerida, ja ka suured asjad ei saa ise korda.
Asi, millega ma alles vastutustundliku täiskasvanu kombel tegelema õpin, on igasugune emotsionaalne krahh, mis vahel ikka elus ette tuleb. Tunnistada endale, kas sa oled kurb, pettunud, väsinud või ongi käes üks nendest suurepärastest perioodidest, mil juhtuvad ainult head asjad, on uskumatult raske. Rööprähelda muudkui aga igaviku poole ja end emotsionaalse seina taga varjata võib end igaüks, aga ainult julged vaatavad peeglisse ja ütlevad: «Ma ei taha enam nii. See ei sobi mulle.»
Nii lubangi mina, et püüan järgmisel aastal mitte ainult veel rohkem oma elu ohjes hoida, vaid võtan eesmärgiks ka eemaldada end inimestest, kes ütlevad, et käib nagu käib ja läheb nagu läheb. Minul läheb sinna, kuhu ma ise suunan ja kui selleks on vaja teha raskeid valikuid, ju siis muud moodi ei saa. Vähemalt tean ma, et mina riskisin ja see nõudis julgust ning kas just julgus pole parim viis uut jaanuari vastu võtta? Maailmas on juba liiga palju kahtlejaid, kas mitte pole aeg lõpetada nende hulka kuulumine?


authors:
Kristina Herodes
Foto

description: Eestlased on muidu lahedad, aga üks viga meil on – me ei oska puhata! Olgu, olgu, mõni haruldane isend ikka oskab ka. Mõni eeskujulik edasijõudnu on lausa tervislikult laisk. Minul jääb teile vaid imetlevaid pilke saata, sest kuulun väsimatute rahmeldiste alaliiki. Istuda niisama ja teha mitte midagi?! Kõlab nagu elu suurim väljakutse! Aga pühade ajal on puhkamine kohustuslik, mis siis ikka, õpime midagi uut…

title: Suurim väljakutse: mitte midagi teha

maintext:
Proovin lihtsalt istuda. Aeg, mis muidu tormab nagu pöörane, hakkab venima. Avastan seda muidugi alles hiljem – enda arust olen tubli tunni usinasti niisama passinud. Kell arvab, et napilt kümme minutit. Istun veel – hämar ruum, vaikus… Hurraa-juhhei! Natuke ju rahunen. Aga siis märkan, et petan ennast – meel pole sugugi vaba väsitavast ootusest. Pigem olen nagu jõuluelevuses mudilane: siin ma istun, midagi ei tee, mis siis nüüd juhtuma hakkab? Lihtsalt tegevuseta olla on mulle esialgu veel püüdmatu tase, proovin abistavaid harjutusi.
Lähen õue lonkima. Praegu on paljud lummatud idamaade õpetustest, kuid mulle tundub, et meie oma Eesti kultuuris on sarnased praktikad olemas. Küsimus on vaid selles, millise pealkirja alla need peita. Näiteks minna metsa või mere äärde pead puhastama on siinmail ajast aega tuttav. Kõnnin ja kõnnin, sihti ega eesmärki pole. Mõtete kihutamiskiirus vaibubki sammhaaval ning rahutuse asemel võtab maad meelerahu. Kuid paigal olles ma selleni ei jõua. Miks küll on tegevuspausi ja vaikusega nii raske kohaneda? Enamasti tagab ennastsalgav pingutus edu, aga nüüd – võta näpust, jõuga ei jõua mitte kusagile. Aga kuidas jõuab? Küsin tarkadelt inimestelt nõu.
Rahu tänu liikumisele
«Lõdvestumine ei olegi lihtne, aga seda saab õppida,» julgustab Viimsi spaa spordiklubi bodybalance’i treener Kersti Ojalill. «Inimesele võib tunduda, et mida see annab. Aga väga palju, lihtsalt enda jaoks, teised seda mõõta ei saa. Õpid meelt maha rahustama ja tasakaalu säilitama. Tasakaaluka inimese elus sujuvad kõik asjad – oled õnnelikum, positiivsem ja oskad hetke nautida.» Kersti on ise nii päikeseline inimene, et teda on lihtne uskuda.
Kersti Ojalill. / Jana Laigo
Liitun Kerstiga mitmes tunnis ning tajun üha selgemalt treeningu taastavat ja tasakaalustavat mõju. Alguses kipun ikka võistlema ja üle oma varju hüppama, aga viimaks teen endaga rahu. Mõju tervisele avaldub otsekohe. «Stress nõrgestab immuunsüsteemi, lõõgastumine aga tugevdab seda ja annab kehale võimaluse end ise tervendada,» on Kerstil loogiline põhjendus varuks. Rahutule hingele ongi üks hea võimalus alustada oma tasakaalu taastamise teekonda bodybalance’i tundidega, mis sobituvad kergesti ka kiiresse elulaadi. Ajapuudus on aga Kesti sõnul täpselt samasugune illusioon nagu muud maised mullid, mida jahtides ülearu rabeleme. «Kui inimene midagi väga tahab, siis alati leiab selleks ka aja. Ju siis puhkus ei tundu piisavalt vajalik sel hetkel. Austusest ja armastusest enda vastu algab kõik – igaüks vajab ja väärib iga päev aega iseenda ja oma mõtetega olemiseks. See on prioriteet number üks, mida keegi teine sinu eest teha ei saa.»
Tasakaalu loova liikumise esirinnas on joogaharjutused. Stiile ja õpetajaid on hulga ning ala praeguse populaarsuse juures on kerge leida kedagi, kellega tekib usalduslik side. Konkreetse ütlemisega ja energiast pakatav Joogaruumi õpetaja Gerli Järv on minu jaoks veenev teejuht.


authors:
Grete Tammoja
Foto
Ishay Botbol
Panthermedia

description: Magamatus muudab inimesed uimaseks. Hägune pilk ning pidev haigutamine on sellisel juhul täiesti tavaline, kuid need ei ole ainsad nähtused, mis unepuudusega kaasnevad. Tegelikult on magamatusel ka märksa hirmutavamaid kõrvalmõjusid ning pikaajaline unepuudus võib viia tõsiste vaimsete ning füüsiliste probleemideni, vahendab Live Science.

title: Magamatuse hirmutavad kõrvalmõjud

maintext:
Emotsioonitus. Unetusega kaasnevad probleemid võivad alata tasapisi. Ameerika arsti ja uneeksperdi Steven Feinsilveri sõnul on ilmselge, et kui inimesel on unepuudus, siis ei saa aju korralikult enda tööd teha, mistõttu võivad inimesel juba väikese unepuuduse tagajärel tekkida kognitiivsed ja emotsionaalsed häired.
Pennsylvania ülikooli eksperimentaalpsühholoogia osakonna juhataja David Dingese väitel on esimesed unepuudusele viitavad sümptomid seotud positiivsete emotsioonidega. «Kui inimesel on unepuudus, siis ei suuda tema nägu positiivseid emotsioone väljendada,» räägib Dinges. Inimene võib öelda, et ta on rõõmus, kuid ta nägu on kõigele vaatamata neutraalne või tuim. Samuti ei pruugi inimene suuta teiste positiivseid emotsioone ära tunda. Teise inimese rõõmsameelne ilme võib unepuuduse käes vaevlevale inimesele paista täiesti neutraalsena.
Mikrouni. Feinsilveri sõnul võib juba ühe magamata öö järel inimesel tekkida episoodid, mida nimetatakse mikrouneks. Inimesel hakkavad esinema kuni 30 sekundi pikkused uneperioodid. Silmad võivad küll lahti olla, kuid inimene on sel ajal põhimõtteliselt pime, kuna ajutöö on häiritud ning informatsiooni ei töödelda.
Mikroune ajal läheb aju järsult ning kontrollimatult uneseisundisse. Inimene võib küll proovida end ärkvel hoida, kuid episoodid kipuvad mõne aja jooksul siiski korduma. Dinges ja Feinsilver rõhutavad, et mikrouni võib olla äärmiselt ohtlik, eriti kui inimene on parasjagu autoroolis.
Deliirium. Ekstreemsetel juhtudel võib pikaajaline magamatus põhjustada deliiriumi. Inimene satub täielikku segadusse ning kaotab igasuguse orienteerumisvõime. Kaasneda võib ärevus, hirmutunne ja nägemishallutsinatsioonid. Arstide sõnul võib üks deliiriumi põhjustajateks olla ka ebapiisav uni.
Hallutsinatsioonid. Pettekujutluste nägemine võib olla üks kroonilise unepuuduse kõrvalnähtudest, kuid teadlased pole kindlad, kas unepuudus ise neid otseselt tekitab. Igatahes on see kindel märk sellest, et aju ei suuda korralikult informatsiooni töödelda, ning inimene peaks kindlasti meditsiinilist abi otsima.
Kas unepuudusesse võib surra?
Nii Dinges kui Feinsilver on arvamusel, et otseselt magamatuse kätte surra ei ole võimalik, kuna inimese refleksid löövad enne sisse ning ta lihtsalt uinub. Sellegipoolest ei tasu unepuudust alahinnata, kuna selle mõju inimese tervisele võib olla väga ohtlik. Positiivne on aga see, et magamatusest tingitud tervisehäired kaovad peale korraliku unerutiini loomist võrdlemisi kiiresti.


authors:
Grete Tammoja
Foto
Gelpi José Manuel
Panthermedia

description: Poola beebid on kõige altimad enda negatiivseid emotsioone väljendama, samas kui Ameerika beebid paistavad silma erilise aktiivsuse ning sotsiaalsuse poolest. Hiljutiste uurimuste käigus avastati, et kultuuriruumi normid ja väärtused avalduvad lastel juba beebieas.

title: Üllatav avastus: beebide käitumismaneerid on kultuuriti väga erinevad

maintext:
Kõige varasemad, ning ka kõige tugevamad, kultuurilised mõjutused kanduvad lastele üle juba väga varases eas ning need pärinevad muidugi mõista vanematelt. Washingtoni riikliku ülikooli psühholoog Maria Gartstein jälgis viie aasta jooksul väikelaste käitumist üle terve maailma ning tegi märkimisväärseid tähelepanekuid, kuidas vanemate erinevad kultuurilised väärtused mõjutasid nende laste iseloomu ning käitumist.
Gartstein ja tema kolleegid viisid rahvusvahelise uuringu läbi Tšiili, Poola, Lõuna-Korea ning Ameerika väikelaste seas ning uurimustulemused avaldati ajakirjas European Journal of Developmental Psychology. Igas riigis koguti andmeid 125–420 emalt, kelle lapsed olid vanuses 6–12 kuud. Küsitlusleht sisaldas küsimusi 200 erineva käitumis- ja iseloomuomaduse kohta, kaasa arvatud lapse aktiivsuse tase, häbelikkus, kurbus ning keskendumisvõime.
Tulemustes tulid väikelaste käitumise osas välja suured kultuurilised erinevused. Ameerika lapsed on näiteks sotsiaalsemad ning impulsiivsemad kui teiste riikide lapsed. Samuti naudivad nemad kõige enam ajutegevust stimuleerivaid tegevusi. Ameerika emade teatel väljendavad nende lapsed ka vähem negatiivseid tundeid ning neid on lihtne rahustada. See käitumismaneer võib tuleneda sellest, et vanemad suhtuvad lapse negatiivsetesse emotsioonidesse hukkamõistvalt.
Teiste riikide laste käitumismaneerides esinesid Ameerika lastega võrreldes aga märkimisväärsed erinevused. Gartsteini sõnul olid nii suured lahknevused äärmiselt üllatavad, kuna suured erinevused esinesid ka nende kultuuride vahel, mis pealtnäha võisid sarnased tunduda.
Toome järgnevalt välja kõige silmatorkavamad erinevused:
Lõuna-Korea lastel on kõige pikem keskendumisvõime.
Tšiili beebidel on kõige kõrgem halva tuju ning negatiivsete emotsioonide tase.
Poola beebid näitavad kõige rohkem enda kurbust välja ning neid on ka kõige raskem maha rahustada.
Tšiili beebid on kõige aktiivsemad ning neil on raske keskenduda korraga ainult ühele asjale.
Lõuna-Korea beebidele meeldib aga kõige rohkem kaisus olla, kuid nad olid ka kõige vähemaktiivsed.
Teadlased seostavad laste käitumise ning iseloomuomaduste erinemist eelkõige lapsevanemate kultuuriliste väärtustega. Lõuna-Ameerikas on vanemad enda lapsega tavaliselt väga liikuvad, mis võib beebide aktiivsusele ning raskendatud keskendumisvõimele kaasa aidata. Poolale on aga omane avatud suhtlus ning emotsioonide väljendamine, mistõttu julgevad ka väikelapsed enda tundeid vanemale rohkem välja näidata.
Teadlased loodavad, et parem arusaam kultuuriliste väärtuste mõjust võib tulevikus aidata psühholoogidel välja töötada uusi strateegiaid, et võidelda väikelaste käitumishäiretega, mis võivad olla lähtepunktiks hilisematele tõsisematele psühholoogilistele probleemidele.